text:
Noord – Diabierna atardi algo prome cu 6:30 brandweer a sali pa un truck di cuminda na candela, esaki ta staciona cerca di un gym na Noord.
Mega Burger na candela
For di leu esnan den vecindario por a mira huma. Polis cu a yega prome mesora a solicita pa brandweer yega mas lihe, mirando unda e truck ta staciona cu ta net dilanti di un supermercado.
Brandweer na su yegada
Bomberonan na yegada mesora a drenta accion evitando cu e candela lo expande y cende e luga su tras.
Den un tempo cortico brandweer a sa di domina e candela, cu lamentablemente a destrui gran parti di e truck di cuminda.
Doño di e truck
Na e sitio e propetario a conta cu semper ora e yega atardi e cende candela pa asina e fryer ta cla pa ora mester cuminsa haci cuminda.
Diabierna atardi cos a bay otro, unda cu algo a bay robes y cende candela.
Debi na e cayente un cooler di refresco a explota ariba dje causando cu e candela a bira mas grandi.
Ningun persona a ser herida, pero daño material si ta considerabel.


c: text/html

text:
E siman aki sr. Adolf ‘Dufi’ Kock a ricibi e bunita reconocemento di un Zilveren Anjer di Het Prins Bernhard Cultuurfonds fo’i man di Su Alteza Real Princesa Beatrix. Dufi a ricibi e reconocemento aki pa su aporte importante na cultura di Aruba. Pa varios aña caba Dufi como escritor y historiado ta dedica na investiga y documenta historia di nos Pais, specialmente e rol di Aruba den e segunda guera mundial. Dufi ta comparti e informacion valioso aki den su publicacion nan y tambe ta yuda hopi hoben na momento cu nan mester mas informacion pa haci nan charla na scol.
Minister Maduro ta felicita y ta gradici Dufi pa tur e esfuerso cu Dufi ta haci pa documenta historia di Aruba. Den cuadro di Siman di Archivo, Minister Maduro ta gradici Dufi tambe pa ta un persona cu ta percura pa archiva y comparti hopi informacion valioso pa nos formacion como cuidadano di Aruba.

robotstxt: allowed

filter: keep


text:
Aruba ta celebra dia di San Huan (Dera Gay)
Fiesta cultural di San Huan (Huan Bautista) den boca di pueblo yama Dera Gay ta data desde aña 1862 y ta celebr’e tur aña riba 24 juni.
Tanto gobierno como organisacionnan cultural particular ta haci e preparacionnan necesario pa e fiesta cultural riba 24 juni proximo, e dia di San Huan Bautista y e deramento di gay. Tin varios storia tocante origen di e fiesta religioso y cultural di pueblo.
Origen religioso ta relaciona cu fecha di nacemento di San Huan Bautista. Origen cultural ta mustra riba e fiesta di cosecha. Aunke Dera Gay ta mas tanto conoci como un fiesta cultural cu entre otro musica, baile y canto. Colornan cu ta domina ta cora y geel. Geel ta simbolisa e palo di Kibrahacha cu ta floria y cora como simbolo di candela cu ta cende riba e anochi prome pa anuncia e fiesta di e siguiente dia.
Segun tradicion e fiesta ta cuminsa dia 23 di juni ora cu e cunukeronan ta cende sobra di palo di maishi na candela y p’asina cuminsa prepara pa e temporada nobo di cosecha. E cendemento di candela ta manera un limpiesa pa despues pa cuminsa di nobo.
Dia 24 di juni, despues di bahada di solo, e fiesta di San Huan ta cuminsa den diferente districto cu baile di Dera Gay, baile di bula candela y baile di bandera. E baile di candela ta pa proteccion contra malesa y mala suerte. E baile mas conoci t’esun di Dera Gay, unda e hende homber cu su wowo tapa y c’un palo den su man mester purba mata e gay. Antes e bailamento aki ta tuma luga den sabana cu un gay bibo dera. Awendia ta uza sea un gay traha y e baile ta den club. Esnan cu ta baila ainda den sabana of riba veld di tera ta uza un calbas.
Tambe tin un baile di bandera, unda ta pone diferente banderin den suela y un persona cu wowo tapa cu lenso ta busca e banderinnan. Ceremonia ta acompaña pa musica y cantica folklorico. E instrumentonan musical cu ta resalta ta violin, wiri y tambu. E cantica ta data desde 1862. Tambe tin hopi cuminda y bebida durante e celebracion aki.
Henter e baile ta tuma luga bou tocamento y cantamento di e cantica di San Huan. E instrumentonan musical mas uza ta fio, wiri, raspa y tambu. E cantica ta conoci for di 1862. Cuminda y bebida na abundancia tambe ta parti di e fiesta.
E fiesta di San Huan y Dera Gay a bira hopi popular atrobe despues di añanan setenta bou di poblacion local como tambe na e scol ta duna atencion na e fiesta popular aki.
Adhunto por haya e calendario di actividad pa Dia di San Huan:


text:
Organisashonnan
Fondonan di organisashonnan karitativo ta di gran importansia pa e éksito di Fundashon Patrimonio Marítimo Boneiru. Te dia djawe, nos a risibí mayoria fondonan di Fonds Voor Cultuurparticipatie, Prins Bernhard Cultuurfonds - Caribisch Gebied, Samenwerkende Fondsen i Stichting Onze Vloot.
Korporashonnan & Negoshinnan
Korporashonnan ku a duna kontribushonnan di $2500 òf mas ta entre otro BOPEC, Cargill Salt i Maduro and Curiel's Bank, Curacao.
Kontribushonnan kèsh di $500 òf mas di negoshinan lokal ta entre otro Blue Jay Holding Bonaire BV, Buena Vista Optics, Bonaire Boating Company, Dabboussi Holding-City Shop BV, REMAX Paradise Homes, South Caribbean Sailing i Sunbelt Realty.
Mesun importante ta loke negoshinan lokal a kontribuí via servisionan amabel i materialnan na Fundashon Patrimonio Marítimo Boneiru. Entre otro The Antillean Wine Company, Best Brands Bonaire, Mangasina-The Storehouse i The Sign Studio.
Individuonan
Sin e sosten finansiero kontinou di individuonan, esfuersonan manera Proyekto Stormvogel lo no ta posibel. Nos ta gradisí e siguiente personanan pa nan kontribushonnan generoso.
Fleet Commander ✶ $1000 & i mas
The Alice and John Holian Trust
Admiral ✶ $500 & i mas
Val & Pam Bezic, Jeff Campbell & Karen Kurzawa, Janet & Charlie Cvrk, Rik Felderhof,
Cameron & Thomas Harlan, George & Nathalie Mayfarth, Rob & Karen Smith,
Valmour Zimmerman i un anónimo.
Captain ✶ $250 & i mas
Bruce Brabec & Marlene Robinson, Mark Holian, R.J. Hulsbergen, John & Lena Stangel
Ensign ✶ $100 & i mas
Brenda Free & John Magruder, Sean Holian, and Tom & Gigi Quinby
First Mate ✶ Ménos ku $100
Rudy Duval, Don Hegwood
Nivelnan di sosten
Kontribushonnan por ser hasí direktamente na: Fundashon Patrimonio Marítimo Boneiru na Maduro & Curiel’s Bank (Bonaire) N.V., kuenta # 40934710, Swift Code: MCBKBQBN. Si bo ta deseá di keda anónimo pa ku bo donashon, por fabor manda un meil pa e fundashon na This email address is being protected from spambots. You need JavaScript enabled to view it..
E nivelnan di sosten sugerí:


text:
Aruba
Opinion: Esnan cu ta maneha EPI ta wrong and strong!
Posted on 06/10/2022 11:07 am AST | Updated on 06/10/2022 2:22 pm AST
Scirbi pa Marcia Lopez y Germaine Geerman
Ora bo ta escoge un pocision den enseñansa, bo no mester haci esaki pa placa, pero cu amor pa nos muchanan y bo tin cu traha na e benefico di e muchanan (kinderrechtenverdrag).
Na Aruba no tin ningun instancia cu ta para pa e muchanan. Muchanan no por vota pero si nan ta forma e fundeshi di nos pais. A bira tempo pa nos para pa nan derecho den enseñansa!
EPI ta parcialmente den inovacion cu consequencia pa nos muchanan.Dia 29 di april, apenas 1 siman prome cu examen di mavo, EPI ta anuncia den un anochi informativo pa publico general, cu nan lo stop e estudionan existente Bouwkunde (BK), Werktuigbouwkunde (WKB) y Apothekersassistent pa e aña escolar benidero (2022-2023). E estudionan Elektrotechniek niveau 4, Culinary Arts niveau 3 y Sociaal Pedagogische Medewerker niveau’s 3 & 4 si nan lo start e aña escolar benidero cu e programma bieu. Ta hopi importante pa busca pa sa kiko tin di come y bebe den enseñansa prome tuma cierto decisionnan cu ta perhudica nos muchanan. Esnan cu ta maneha EPI lo mester tabata sa e siguiente puntonan:- Cu Mavo ta forma na prome lugar e muchanan pa bay EPI (MBO), no ta pornada na Hulanda nan a switch e nomber di mavo pa VMBO (voorbereidend middelbaar beroepsonderwijs).
– Cu en contrario cu locual EPI ta pensa, juist hopi mucha a slaag.e aña escolar aki atrobe (Coronamaartegel).
-Cu e timing pa duna cambio den studio, net 1 siman prome cu examen ta iresponsabel. Pasobra asina a trece confucion y panico serca e muchanan den nan pleno preparacion. Pone algun yora y otro hasta pensa cu ta mihor nan druip, paso tur e estudionan di nan escogencia ta bay sera (esnan menciona akiriba).
– Cu e muchanan cu a escoge definitivamente pa bay EPI, a haci esaki fin di derde klas caba y a escoge nan profiel a base di esaki. Cu concequencia awor nan no por ni drenta havo mas, pasobra of nan no tin 7 materia den nan profiel of nan a drop un di materianan awor na final. Ariba dje minister a firma pa Colegio Nigel Mathew hisa e exigencia pa e muchanan drenta havo langtraject.
-Cu e muchanan cu a escoge pa bay EPI, mayoria di nan sa caba kiko nan kier bay haci y ta escoge pa EPI paso e ta un scol cu tin mas practica. Bay havo of un otro opleiding cu ta algemeen vormend/ theoria no ta un opcion pa e muchanan aki. Nos lo manda e muchanan aki bay faya.
-Cu e decanonan ta yuda e muchanan escohe mas cu un opcion pa sigui studia. Esaki EPI mes por a wak ora a pidi e decanonan pa yena esaki den e inventarisacion! Pero pa e muchanan cu un NW-pakket (Na/BIO-SK), no tin hopi opcion pa estudio na Aruba y ta net locual nan por escoge EPI a sera. Cu concequencia cu si nan segundo of hasta tercer opcion ta un di e otro estudionan cu ta bay sera, e muchanan aki ta cay awor den un bashi.
-Cu ta door di EPI mes e decanonan a informa e muchanan fout! Ki mishi EPI ta yama un reunion pa tur e decanonan di Aruba na final di oktober/november 2021 y informanan cu nada lo bay cambia pa aña escolar 2022-2023 y dia 29 april 2022 ta dicidi di toch cambia esaki. No por otro cu nan ta mal organisa, pasobra te dia di awe nan no a yama e decanonan hunto pa duna nan informacion completo.
-Cu na Aruba nos tin mucha di menos recurso hasta pan cu juice nan ta haya di fundacion na scol y docentenan ta yuda e muchanan aki tin biaha hasta paga schoolgeld y mas cos pero den silencio, pa nan por logra! Awor EPI ta bisa e muchanan aki na final di aña escolar djis bay escoge un otro studio, pero ken ta bay paga e aña cu nan ta bay haci algo cu nan no ta desea?
-Cu nan mesun docentenan a duna di conoce lo siguiente: “Nos ta puntra nos mes pakiko ta rush tur cos. Un desicion asina mester a wordo informa por lo menos 1 aña adelanta y kizas mester a sondea tambe un plan B pa e studiantenan cu no logra haña cupo na EPI. Principalmente cu EPI ta cai bow di gobierno, cu tin e deber di brinda enseñansa na su muchanan!”
-Cu e drop-outs y e slagingspercentage abou di EPI cu nan mes ta papia di dje tin di haber cu algo ta bay malo interna na EPI y cu pa añas e muchanan ta duna di conoce esaki.
Pa hopi aña caba EPI mester a inova, awor pas nan ta sinti e ‘heat’. Awor e menasa a cay cu nan no ta bay reconoce e estudionan di EPI. Pero e pregunta clave ta: dicon? Tur aña tabata EPI su deber pa keda riba nivel.
Mescos cu si ta start cu e 4 estudionan nan exsistente caba (menciona aki riba) y no a renoba esakinan, EPI por a habri por lo menos tambe un klas di Bouwkunde, cu tin un 30 mucha na Aruba cu lo ta desea pa sigui esaki. Si no tin suficiente mucha pa Werktuigbouwkunde, laga enan cu ta desea di lift mee cu e bezemklas e aña escolar cu ta bin. Pa Apothekersassistent mester wak si tin mucha ta keda sinta of wak si por forma un klas. Mester por yega an un solucion.
EPI kier sigui Hulanda cu nan estudionan nobo (Mondriaan), pero lo tabata bon tambe pa nan siña con pa introduci esaki.
Ya cu despues di 1 di oktober ningun mucha por cambia su materianan mas. Nos ta haya cu mester bin un regla pa tur scol, cu si prome cu 1 di oktober di e aña escolar nobo e cambionan pa e aña escolar siguiente no ta ariba mesa, nan NO por introduci esaki pa e siguiente a?ña escolar.
Nos no ta afilia na nungun partido politico, nos ta simplemente haña hopi tristo cu na Aruba no tin ningun instancia cu ta para pa e muchanan.
Despues di un reunion cu DPS, nos a comprende cu ta minister ta e unico persona cu por haci algo pa e muchanan aki. Minister a bisa nos cu e lo sinta cu nos, pero esaki no a pasa ainda. Nos ta spera cu e por pone man na su curason y yuda e muchanan cu lo cay den un bashi of cu lo ta obliga di bay haci algo cu nan NO ta desea.


text:
KRALENDIJK- Despues ku mas trempan den siman aki, a sali notisianan den prensa ku Stinapa lo a imponé un but basta konsiderabel na Chogoo Resort.
E but tin di haber ku violashon di reglanan pa ku protekshon di naturalesa, pa ta mas eksakto, a importá santu di Guyana Franses i a kuminsá plama esaki riba e bich di e resort, pero sin ku ta disponé di e permitnan nesesario. Tambe no a tuma sierto prekoushon, pa evitá daño na e ref den e área di hotèl.
Ounke Kolegio Ehekutivo ta bisa di ta para para tras di e desishon akí, mester konstatá i atmití na otro banda, ku e proseso dentro di e aparto di gobièrnu mes, tampoko no a kana optimal.
Pa e motibu akí gezaghèber i diputado Kroon a konsultá ku gerensia di Chogogo. Na e konsulta akí representantenan di Direktorado di Supervishon i Mantenshon di Lei i Direktorado di Planifikashon i Desaroyo tambe tabata presente, pa papia tokante e situashon ku a surgi relashoná ku e trabounan na e sitio di konstrukshon, pa kua no a finalisá e petishon pa pèrmit ainda.
Eksigensia
Entidat Públiko di su banda un biaha mas a ripití e eksigensianan na gerensia di Chogogo Beach Resort ku nan mester kumpli kuné. Esaki ta nifiká ku mester adaptá e petishon pa pèrmit aktual i mester hasi petishon pa pèrmit(nan) nobo.
Si nan kumpli ku esaki Entidat Públiko Boneiru lo hasi esfuerso pa trata e petishonnan pa pèrmit. Esaki ta resultado di e konsulta entre e partidonan enbolbí.
‘Nos a hasi palabrashonnan bon kla tokante e kondishonnan bou di kua por kontinuá ku e trabounan. Si Chogogo Resort tene su mes na e kondishonnan, e ora ei Entidat Públiko Boneiru tambe lo hasi esfuerso pa sòru pa loke mester sosodé di nos banda, lo tuma lugá na tempu tambe. Boneiru i Chogogo Resort tin un interes komun i esei ta ofresé e wéspetnan ku nos ta ferwagt un plasentero vakashon na nos isla’, asina gezaghèber Rijna a bisa.
Kontentu
Hans Schellevis a bisa di ta kontentu ku e palabrashonnan hasí. ‘Nos ta kontentu ku resultado di e konsulta i ku e posishon ku enfoke riba solushon di parti di gobièrnu. Naturalmente serka nos tambe protekshon di naturalesa i en partikular e refnan di koral ta na promé lugá, pasobra ta pa eseinan nos wéspetnan ta bini’, asina Schellevis a bisa.


text:
For di 1 di yanüari 1992 lei di enseñansa obligatorio ta na vigor i ta basá riba e derecho i deber di kada hóben pa haña enseñansa. Enseñansa obligatorio ta mará na edat òf poseshon di diploma. Pa por kumpli ku e lei di enseñansa obligatorio, kada mayor/tutor mester tin un bon bista riba e kontenido i konsekuensianan di enseñansa obligatorio.
Kontenido
Lei di enseñansa obligatorio sentral i lei di enseñansa obligatorio Kòrsou ta konsistí di un deskripshon di regla enkuanto obligashon di mayor/tutor pa:
A. Inskribí nan yu(nan) na un skol;
B. Pèrkurá pa e mucha sigui tur lès diario.
Regla di Inskripshon:
Kada hóben ta obligá na bai skol for di 1 di ougùstùs di e aña eskolar ku ta sigui, despues di e fecha ku el a kumpli 4 aña. Esaki ke men ku pa lei mayor/tutor ta obligá na inskribí e hóben na tempu na un skol, pa e aña eskolar ku ta sigui, despues ku e yu a kaba di kumpli 4 aña. E deber legal akí ta keda bálido te fin di e aña eskolar, den kua e hóben ta kumpli 18 aña òf te ora e haña su diploma di VSBO (TKL òf PKL), HAVO/VWO òf di un estudio ekivalente i rekonosé, indiká pa minister. E deber legal akí ta kaduká na momento ku e mayor/tutor por demostrá ku e no ta responsabel mas pa inskribí e hóben. Inskripshon ta tuma lugá na skol.
Regla pa bishitá skol:
Kada hóben ta obligá pa sigui e programa di enseñansa kompleto, ku skol ta brinda. Por pone un hóben di 12 aña òf mas bieu, personalmente responsabel pa stetmentu i faltamentu di skol sin motibu bálido. Pa por haña pèrmit pa dispensashon pa sigui enseñansa, mayor i/òf tutor ta obligá legalmente pa hasi un petishon na direktor di skol.
Ta duna dispensashon:
1. Si e hóben ta strobá di bishitá skol òf di sigui sierto lès, pa motibu di sirkunstansianan di salú korporal òf mental.
2. Si na ora di malesa di e hóben, e mayor/tutor pone e direktor na altura di esaki for di e promé dia.
3. Si pa motibu di sirkunstansianan imprevisto i partikular no por obligá e hóben di bishitá skol i e mayor/tutor pone esaki na konosementu di e direktor for di e promé dia.
Ehèmpel di posibel dispensashon pa motibu di sirkunstansianan imprevisto i partikular ta:
– ora tin kasamentu di un mayor/tutor,
– na ora di morto di un mayor/tutor,
– pa otro motibunan importante, na kriterio di e ámtenar di enseñansa obligatorio i e direktor, pero no pa fakansi.
4. Si pa motibunan disiplinario a ninga e hóben entrada na skol;
5. Den kaso ku un hóben bai representá Pais na un evento deportivo òf kultural, ta duna dispensashon sin kita esaki for di e kantidat di dia ku e hóben akí por haña dispensashon p’e, fuera di e dianan liber di skol, fihá pa lei. Na momentu ku ta hasi petishon pa dispensashon mester presentá ku e karta/invitashon ofishal di e organisashon(deportivo/kultural) komo preuba. E invitashon ofishal mester ta dirigí na e alumno òf mester indiká ku e alumno ta keda invitá.
6. Tambe den kaso ku un hóben tuma parti na un biahe di estudio, ta duna dispensashon bou di e kondishon ku e biahe di estudio ta keda planeá den estrecho palabrashon i koperashon ku inspekshon di enseñansa.
Prosedura pa haña Dispensashon di Enseñansa Obligatorio:
1. Mayor/tutor di e hóben ta dirigí e petishon, bon argumentá, na e direktor di skol;
2. E direktor ta evaluá i ta indiká si e dispensashon por keda otorgá konforme e sirkunstansianan imprevisto i partikular;
3. Mayor/tutor ta entregá e petishon, huntu ku desishon di e direktor di e skol, na e ámtenar di enseñansa obligatorio na e Organisashon di Ehekushon di Enseñansa i Siensia, (UOW) na Bon Biní Business Center, Schottegatweg Oost 10;
4. E ámtenar di enseñansa obligatorio ta partisipá esaki por eskrito den un deklarashon di dispensashon ofishal.
Vigilansia i kòntròl:
Pa garantisá ku kada mayor/tutor ta tene su mes na lei, gobièrnu di Kòrsou a nombra ámtenarnan di enseñansa obligatorio, ku ta enkargá ku kumplimentu di enseñansa obligatorio. Den kaso ku no kumpli ku e lei akí e hendenan ku ta hasi nan mes kulpabel na esaki por haña un but òf un straf di prizòn. Pa loke ta trata straf òf medida, lo trata kada kaso individualmente.
Sosten Sosial:
Mayor i/òf tutor di ménos rekurso finansiero por akudí na gobièrnu pa haña sosten pa loke ta trata transporte, kuminda i paña pa hóbennan ku ta bai skol. Transporte di skol, kuminda di skol i paña di skol ta loke gobièrnu ta fasilitá, ke men mayornan no por reklamá derecho riba esakinan. Por haña mas informashon di transporte na Organisashon di Ehekushon di Enseñansa i Siensia (UOW) i pa paña na Ministerio di Desaroyo Sosial, Labor i Bienestar (SOAW).
Konseho Importante:
– Motivá bo yu(nan) pa e/nan bai skol ku smak. Duna nan kontinuamente e sosten nesesario, di manera ku nan ta bai bon na skol i ta keda eksperensiá skol di forma positivo;
– Duna nos hóbennan un bon ehèmpel dor di kumpli ku e lei di enseñansa obligatorio debidamente i ora surgi problema, semper pone e direktor i/òf dosente na altura di esaki;
– Keda den kontakto ku skol pa bo ta na altura di loke ta pasa na skol. Aktua di un manera responsabel. Nos hóbennan ta nos mes responsabilidat.
Mas informashon:
Pa mas informashon por tuma kontakto ku kolaboradónan di e Unidat di Enseñansa Obligatorio di e Organisashon di Ehekushon Enseñansa i Siensia (UOW), di Ministerio di Enseñansa, Siensia, Kultura i Deporte, via numbernan di telefòn 4343702 òf 4343711 òf via email OWCS.Communicatie@gobiernu.cw.


text:
San Nicolas, Aruba – 8 Januarie 2020: Diahuebs dia 9 di januari
oficialmente Brenchie’s Lab ta habri su porta na San Nicolas, den biblioteca national riba di tres piso (kinderafdeling) ful patras di 5or pa 7or.
E maker space ta duna acceso publico na varios mashin pa fabricacion digital incluyendo 3D printers, laser cutter, vinyl cutter, cnc cutter, como tambe programmable boards mane Arduino y Raspberri Pi y power tools mas tradicional pa traha cu palo mane drill press, bench sander, planner y table saw.
E meta di e makerspace ta pa avansa democratisacion di tecnologia y innovacion. Dor di expande acceso na material pa asina por diseña y desaroya producto y idea nobo. Tanto pa hoben como adulta amateur y professocial. Ademas e espacio lo organisa algun workshop, cuminsando cu robotics club pa hoben tur diamars atardi di 4or pa 6or, y lo bin cu mas actividad durante aña.
Esaki ta un proyecto financia dor di UNOCA cu apoyo di Biblioteca Nacional di Aruba, Futura y Metabolic Foundation. E espacio tin un modelo “pay what you can” unda nos ta pidi un donation di 5 florin per uso di e lab plus e costo di material si ta al caso (10 ct per gram di 3D print). E modelo “pay what you can” kiermen cu si e usuario no tin e fondo pa paga esaki e por paga menos y esnan cu por duna un tiki mas esaki ta wordo aprecia. Si tin hende cu lo kier algun producto diseña y desaroyo pa nan esey lo wordo haci bou un prijs mas commercial.
Brenchie’s Lab tin su sucursal na playa tambe den Biblioteca National y ta maneha Mo-B Lab, di Futura, cu ta bishita various scol rond di Aruba y ta na EPB Hato e simanan aki. Nos ta invita comunidad di Aruba en general y San Nicolas en particular pa pasa diahuebs y wak pa nan mes.


text:
TOKIO, HAPON – Den un konferensiá di prensa e doño i alabes presidente di ekipo di beisbòl Tokyo Yakult Swallows, Tsuyoshi Kinugasa, a komentá riba e kaso di Wladimir ‘Coco’ Balentien.
Segun Kinugasa, e ekipo tabata den kontakto ku agente di e pelotero i a risibí e siguiente informashon. “Balentien a bai bishitá su kasa i nan tabata papia pafó ora ku Wladimir a sugerí pa nan bai kòmbersá paden paso tin hende ku por ta wak. Aparentemente Wladimir a bisa su abogado ku e la forsa su kasa bai paden despues ku e la nengá di bai paden, kisas paso e kasa kier a keda pafó i esaki tabata komienso di e problema,” Kinugasa a splika.
E vershon aki ta kontradesí loke a keda presentá den e reporte di polis di Miami Dade.
Pa loke ta trata e kontrato di Balentien, Kinugasa a bisa, “nos lo pensa riba esaki una bes nos haña un chèns di reuní personalmente ku Balentien pa konfirmá e echo nan.”
Mas aleu e ofisial di ekipo, Masayuki Okumura, tambe ta deseá pa papia ku Wladimir mas pronto ku ta posibel. “Mi ta biaha awe pa Miami. Si ta posibel mi tin gana di topa Balentien pa por konfirmá e echo nan mas lihé ku ta posibel. Mi ta karga e speransa ku Wladimir por ta na kampamentu di ‘Spring Training’ na tempu. Mi no a tende nada di e fiansa, pero ma komprondé ku tin kòmbersashon nan den e direkshon ei. Sperá e kos aki por wòrdu resolve sin tin ku bai dilanti hues,” Okumura a terminá bisando.


text:
E Duke di Sussex ta skirbiendo un memoir cu ta programa pa ser publica na fin di 2022, a keda anuncia awe pa Penguin Random House. “Mi no ta skirbiendo esaki manera e prins cu mi a nace, sino como e homber cu mi a bira”, e comunicado ta bisa. “Mi a uza hopi petchi durante e añanan, tanto literal como figurativamente, y mi speransa ta cu contando mi storia – e ‘highs and lows’, erornan, lesnan siña – mi por yuda mustra sin importa di unda nos ta bin, nos tin mas den comun di loke nos ta pensa”.
Harry a continua bisando: “Mi ta profundamente agradecido pa e oportunidad di comparti loke mi a siña a lo largo di mi bida y mi ta emociona pa e hendenan lesa un relato di mi bida, cu ta bin di e fuente original cu ta preciso y totalmente confiabel”. E ganashi di e buki y audiobook, cu lo cubri for di su infancia den ‘public eye’ te na su deber militar na Afganistan pa converti despues den casa di Meghan Markle y tata di Archie y Lilibet, lo ser duna como donacion na caridad.
E experto royal, Robert Jobson, a declara cu e buki solamente lo conduci na conflicto y lo perhudica enormemente House of Windsor y e Monarkia como un institucion. E autor cu a skirbi e bestseller ‘Prince Philip’s Century’, a agrega cu Harry ya ta ‘rico y famoso’ y e buki lo no sirbi pa niun otro proposito sino pa ‘causa daño’. El a sigui bisa cu e lo bira un bestseller internacionalmente, pero na ki costo di e monarkia? No lo tin niun luga unda pa sconde. El a compara Harry tambe cu e ruman di su bisawelo, Edward, cu a abdica pa casa cu Wallis Simpson, un Mericano divorcia. No ta prome biaha cu un miembro di realesa den exilio ta skirbi un memoir, King Edward VIII a skirbi uno cu a causa hopi sensacion den añanan 50.


text:
OPTIMAL THINKING A PROPGRAM IN PAPIAMENTU
‘SIÑA PENSA I KOMUNIKÁ OPTIMALMENTE’
VERSHON NA PAPIAMENTU
KONTENIDO:
1.Kiko ke men pensa i komuniká optimalmente
2. Enkuesta komo punto di salida pa optimalisá bo pensamentu
3. Preguntanan básiko ku bo ta hasi na momento di siña pensa optimalmente
4. Puntonan di salida den e proseso di pensa optimalmente
5. Ehèmpelnan di preguntanan optimal
6. Tuma akshonnan optimalmente
7. E proseso di 7 paso pa optimalisá desishonnan simpel
8. E proseso di 9 paso pa optimalisá desishonnan kompleho
9. Kon bo por apliká pensamentu optimal konsekuentemente
10.Ehèmpelnan di ponensianan optimal
11.Enkuesta pa fiha e grado di balor propio i pa fiha bo metanan
12 Lesamentu di bo skor
13. Yuda optimalisá bo komunikashon ku otronan
14. Solushoná konflikto optimalmente
15. Un tèst pa fiha kon optimal bo komunikashon ta
16. Ehersisionan pa siña pensa optimalmente
- KIKO KE MEN SIÑA PENSA OPTIMALMENTE
Meta di siña pensa optimalmente ta:
- Optimalisá bo konosementu
- Optimalisá abilidatnan, bo talentonan
- Optimalisá e tempu ku bo tin disponibel
PENSA optimalmente ta un hermènt mental ku bo tin mester pa bo realisá bo metanan den bida.
1.1. Bo ta siña hasi e mihó preguntanan i konsekuentemente lo bo haña e mihó kontestanan riba bo preguntanan.
1.2. Di e forma ei lo bo por tuma desishonnan mas konstruktivo den kada situashon ku presentá den bo bida.
Tur hende ku ke alkansá lo máksimo den su bida por pensa optimal i asina optimalisá logronan den su propio bida. E ta un strategia pa determiná bo mes prioridatnan i haña solushonnan máksimo pa eskohonan ku abo ta hasi konstantemente. Pensa optimalmente ta e idioma di mas haltu di bo propio ser.
1.3. Pensando optimalmente bo ta siña pone énfásis riba pensamentunan mas konstruktivo.
1.4. Bo ta skohe e mihó opshonnan ku tin i una bes bo skohe, bo no ta tene ningun kompetensha ku otronan, pero bo ta traha riba loke ta bon pa bo mes.
- ENKUESTA KOMO PUNTO DI SALIDA PA OPTIMALISÁ BO PENSAMENTUNAN
Midi bo mes pensamentunan pa sa kon optimal bo ta pensando aktualmente
- Un skor total di entre 70-75 ta nifiká ku konstantemente bo ta usa bo pensamentunan optimal den bida
- Un skor total di entre 47-70 ta nifiká ku bo ta pensa kaba hopi bon, pero ku bo no ta pensa tur ora bai den bo mes bentaha
- Un skor total di entre 16-45 ta nifiká ku bo pensamentunan aktual tin un resultado mediokre den bo bida
- Un skor total di entre 0-15 ta nifiká ku bo pensamentunan aktual tin un resultado negativo den bo bida
- Preguntanan básiko ku bo ta hasi na momento di siña pensa optimalmente
Lo bo por kuminsá ku e proseso SIÑA PENSA OPTIMALMENTE na kualke momentu deseá, si bo skohe pa pensamentu konstruktivo i si bo hasi bo mes konstantemente e siguiente preguntanan:
- Kiko ta e kosnan mas importante pa mi?
- Kiko ta e meta mas importante?
- Kiko ta e fuentenan mas importante pa realisá mi metanan
- Kiko ta mi talentonan mas grandi i kua ta mi posiblidatnan?
- Kon lo mi por hasi mihó uso di nan pa realisá mi metanan?
- Kua ta e akshonnan mas konstruktivo ku mi por start kuné aworaki?
- Ken ta e hendenan mas konstruktivo ku ken mi por kompartí mi metanan i mi akshonnan?
- Kon lo mi por optimalisá mi gratitut den bida?
4. PUNTONAN DI SALIDA DEN E PROSESO DI PENSA OPTIMALMENTE
- NO SUKUMBĺ PA NEGATIVISMO. Hasi preguntanan konstruktivo pa yuda e pensadónan negativo pa nan bai pensa mas positivo i optimal pa haña e mihó solushon pa nan problemanan ku nan ta konfrontá.
- KEDA PENSA REALĺSTIKO, POSITIVO I KU HOPI OPTIMISMO
- PENSADÓNAN OPTIMAL TA ELIMINÁ DESEPSHON, DOR DI BUTA ÉNFASIS RIBA SITUASHONNAN POSITIVO I KONSTRUKTIVO KU NAN POR KONTROLÁ.
- EHÈMPELNAN DI PREGUNTANAN OPTIMAL
Pa bo por keda pensa optimal, hasi bo mes e siguiente preguntanan.
- Ki ora mi ta mas inkliná pa hasi preguntanan optimal?
- Kua ta e mihó pasonan ku mi por dal bou di sirkunstansianan aktual?
- Mi ta aspetá loke ta kai bou di mi kompetensha i mi ta optimalisá loke sí mi por kontrolá?
- Mi ta skohe e mihó alternativa komo solushon pa un problema?
6. TUMA AKSHONNAN OPTIMAL
Pa tuma akshonnan optimal tur hende por hasi lo siguiente:
- Asina bo ripará serka bo mes ku bo tin pensamentunan negativo, revisá konsientemente kiko ta e kousa.
- Nota ki ora bo ta topa personanan negativo.
- Pensa pa bo mes kiko ta e mihó ku bo por hasi e ora ei.
- Buska konsientemente uso di pensamentu optimal, optimalisá i sigui optimalisá bo mes pensamentunan pa asina bo por keda bo mes i no kai den un spiral di negativismo.
- KIKO POR SOSODÉ ORA BO KEDA HUNTU KU HENDE KU KETU BAI TA SIGUI PENSA NEGATIVO?
- DI KON ABO SÍ KE SIGUI PENSA OPTIMALMENTE?
- KUA OTRO AKSHON OPTIMAL ABO LO POR TUMA?
7. E PROSESO DI 7 PASO PA OPTIMALISÁ DESISHONNAN SIMPEL
Pa optimalisá desishonnan simpel por hasi lo siguiente”
- Definí e problema
- Definí e lapso di tempu den kua e problema mester keda solushoná
- Eksplorá opshonnan ku tin pa solushoná e problema i nota nan bou di otro
- Eliminá opshonnan ku no ta realístiko
- Investigá pa bo mes konsekuenshanan di kada opshon (skirbi kua ta e pro i kontra)
- Kalkulá peso di bentaha i desbentaha di kada konsekuensia
- Skor kada un posibilidat ( e sifra 1 ta e konsekuensia menos importante; e sifra 10 ta e konsekuensia mas importante)
- E resultado total ta loke ta konta huntu di tur e skornan (tuma skor total di e bentahanan i e skor total di e desbentahanan i mira kiko ta e diferensia)
- E PROSESO DI 9 PASO PA OPTIMALISÁ DESISHONNAN KOMPLEHO
Desishonnan kompleho ku lo por kambia bo bida totalmente manera kumpramentu di kas, kambio di trabou, skohe pa haña yu, ku ta kai bou di desishonnan kompleho i ku un proseso di 9 paso bo por optimalisá esaki.
- Disidí kiko bo ke alkansá mas tantu
- Disidí den kua lapso di tempu e desishon mester keda tumá
- Traha un lista di kriterionan mas importante ku lo por influenshá bo desishonnan
- Determiná skornan di bo kriterionan (1 te 10)
- Determiná kuantu bo promé opshon ta kuadra ku e kriterio ku abo a determiná
- Multipliká e skornan di bo kriterio ku e skor di bo promé opshon ku ta kuadra mas ku bo kriterio
- Determiná e skor total
- Ehekutá e opshonnan ku abo no ta deseá
- Disidí awor kiko ta e skor di mas haltu i e mihó opshon ku bo tin.
9. KON BO POR APLIKÁ PENSAMENTU OPTIMAL?
Skohe hopi konsiente pa pensa optimal, puntra bo mes kua ta e mihó manera pa haña e mihó kontestanan.
- Sigui bo pasonan koutelosamente i puntra bo mes na final di kada dia lo siguiente:
- Kuantu biaha mi por a logra aktua mihó, den e tempu adekuá riba aktividatnan mas importante i na e mihó manera?
- Surpasá limitashonnan den bo pensamentu sentral i analisá pa bo mes kua ta e bentaha- i desbentahanan di bo pensamentunan. Kòrda ku bo konvikshon i kreënsha den algu ta e liña kòrá den tur bo aktividatnan.
Ehèmpelnan di preguntanan optimal ta e preguntanan manera:
- Mi ta para muchu ketu na kosnan ku mi no por kontrolá?
- Mi ta dispuesto pa karga responsabilidat kompletu pa optimalisá mi propio pensamentunan, sentimentunan, akshonnan i mi mes bida?
- Ta mi deseo di mas grandi pa karga mi mes responsabilidat òf mi ke un otro hende òf algu otro karga responsabilidat p' ami?
- Kiko mi tin mester di otro ku mi no por duna mi mes?
- Kua ta e mihó manera pa biba i sigui krese i sigui studia ?
TUMA TEMPU PA NOTA KIKO SEGUN ABO, BO POR BIBA KUNÉ, TAMBE KU OTRONAN DEN E MUNDU GLOBAL KU NOS TA FORMANDO PARTI DI DJE?.
Mi ta bon E motibunan pakiko mi ta kere ku mi ta bon:
Mi ta bon E bentahanan di mas grandi di esaki ta:
- Kua ta e akshonnan pa mi mustra e mihó ami?
- Kua ta e mihó akshonnan pa solushoná problema?
Skohe konsientemente pa pensamentu optimal na kada momentu oportuno i sigui koutelosamente bo mes progreso. Komprometé bo mes pa bo remplasá bo pensamentu i kreënshanan sentral pa otro ideanan ku por ta mas optimal.
Nota algun pregunta ku bo por hasi bo mes si bo ke siña pensa optimal.
- Kiko ta mas importante pa mi mes?
- Den kiko mi mester kere i kua pensamentu mi mester tin, kua pasonan mi mester tuma konsientemente pa realisá loke ta importante p’ami?
- Kon mi por ta sigur ku e pensamentunan aki ta hopi bentahoso pa mi?
- Kua ta e mihó manera pa eliminá opstákulo for di kaminda, ku no ta kuadra ku mi manera nobo di pensa?
- Kuantu di mi aktividatnan aktual ta bálido ainda pa mi manera optimal nobo di pensa?
Algun ehèmpel di akshon/paso optimal ta lo siguiente:
- Pensa riba e ultimo biaha ku bo a sinti bo un víktima di un otro persona.
- Kiko bo tabata ke di e persona, loke bo no por duna bo mes?
- Saka un ponensia úniko optimal for di e lista aki bou ku ta korespondé na e krítika ku bo ta haña di otronan. Skirbi esaki riba un papel i us’é den situashonnan ku bo por antisipá krítika fuerte.
- Skirbi awor pa bo mes kiko lo bo a hasi si bo no tabatin mièdu di krítika.
- Para ketu i studia kua ta e mihó akshon pa surpasá bo miedu.
- EHÈMPELNAN DI PONENSIANAN OPTIMAL
- Loke mas mi ta apresiá di un amigo/partner ta___________________________
- E mayor balor ku mi ta duna na mi karera profeshonal ta__________________
- Loke mas mi ta apresiá den mi bida spiritual ta__________________________
- Loke mas mi ta apresiá na mi kurpa ta__________________________________
- Loke mas mi ta apresiá di mi memoria ta _______________________________
- Loke mas mi ta apresiá di mi bida ta___________________________________
- Loke mas mi ta apresiá ora mi ta den naturalesa ta_______________________
- Loke mas mi ta apresiá di e lunanan di aña ta___________________________
- Loke mas mi ta apresiá di mi kas ta____________________________________
- ENKUESTA PA FIHA E GRADO DI BALOR PROPIO I PA FIHA BO METANAN
Kon por midi bo balor propio I bo metanan?
- LESAMENTU DI BO SKOR
Konta tur skor huntu pa bo haña sa bo skor final.
- Un skor di entre 70-75 ta nifiká, ku ya bo ta aplikando bo pensamentu optimal konsientemente.
- Un skor di entre 46-70 ta nifiká ku bo metanan i bo balor propio ta bon, pero ku ainda bo no a alkansá lo mihó pa bo den bida.
- Un skor di entre 16-45 ta nifiká ku bo balor propio i bo metanan ta mediokre i ku bo ta duda ku bo ta dil na e mihó manera ku bo konosementu, abilidatnan i bo talentonan.
- Un skor di entre 0-15 ta nifiká ku bo balor propio I bo metanan ta bou di nivel.
- YUDA OPTIMALISÁ BO KOMUNIKASHON KU OTRONAN
Den un komunikashon optimal hende ta tene kuenta ku otronan su metanan i ta negoshá pa haña ganashi mutuo!
Un barera grandi pa komunikashon optimal ta falta di konsenshi di nos propio limitashonnan, sentimentunan, kreënsha i espektativanan.
Ta semper difísil pa komprondé un otro si bo mes no ta komprondé bo mes.
Aki ta sigui algun ehèmpel di opstákulo ku ta blòkia komunikashon optimal ku un otro persona.
- Falta di vokabulario ta nifiká hopi bes ku bo tin problema pa komuniká den un lenguahe sano i komprendibel
- Bareranan sikológiko ta pone ku bo no tin kontakto visual i ku no por skucha otro.
- Interes egoïsmo ta pone ku bo no ta preokupá ku e otro, pero sí den bo mes intenshonnan i propio ganashi
- Trata di dominá e otro pa medio di krítika, menasa i prehuisio
Komunikashon optimal tin kontakto mutuo komo meta i ta trata di ta bo MIHÓ AMI. Un kontakto optimal ku un otro ta ofresé un ambiente di seguridat pa tur pensamentu i pa tur sentiment ku otro por kompartí ku bo. Ora ta trata di kontakto optimal ta tene kuenta ku sentimentunan, motibunan di un otro i ta sòru tambe pa un konekshon di probecho di tur dos banda.
Kuater pregunta optimal pa fomentá komunikashon optimal ta:
- Ami ta dunando e otro persona atenshon kompletu?
Ku otro palabra, mi ta sòru pa un ambiente ku por distrahí òf ku ta yen di zonidu? Mi ta keda wak e persona yen di atenshon i mi ta sòru di tin kontakto di wowo?
- Mi ta mustra e persona ku mi ta interesá?
Ku otro palabra mi ta hasi pregunta habrí i sinsero manera: Kon esaki a pasa? Unda? Pakiko? Ki ora? Mi ta sòru pa mi no interumpí e persona?
- Mi ta buska komprenshon mutuo?
Ku otro palabra, mi ta sòru pa no husga e otro persona i mi ta hasi pregunta pa sigurá ku mi ta komprendé e otro bon i no interpretá loke e ta bisa malu?
- Mi ta inspirá e otro na okashonnan i desishonnan optimal?
Ku otro palabra, mi ta hasi e mihó preguntanan pa mi haña kontestanan optimal? Mi ta skucha e mihó kontestanan?
Mas o menos 85% di nos komunikashon ta non-verbal i segun ekspertonan di komunikashon, komunikashon non-verbal ta e fuente mas konfiabel di komunikashon di e persona su emoshonnan. Mensahenan non-verbal ta eksponé sintimentunan profundo di hende.
14.SOLUSHONÁ KONFLIKTO DI MANERA OPTIMAL
Si bo rekonosé un konflikto i bo ke solushon’é di un manera optimal, anto e ora ei lo bo mester minimalisá e diferenshanan entre e personanan i optimalisá e komprenshon mutuo.
Ora ta solushoná konflikto mester tin disponibilidat pa solushoná serka esnan ku ta relashoná ku esaki. Lo bo por apliká e plan di shete paso ku ta sigui aki bou pa haña e mihó solushonnan pa e konflikto.
Paso 1. Definí e konflikto manera kla.
- TA UN KONFLIKTO EMOSHONAL ?
- TA UN KONFLIKTO di nesesidatnan ku por ta distinto di otro?
- TA UN KONFLIKTO DI BALOR?
Si ta un konflikto di emoshon manera rabia, miedu, deskonfiansa, ets, ta kasi imposibel pa usa un solushon rashonal mesora. Ora emoshonnan ta haltu no kuminsá mesora ku SOLUSHON DJE PROBLEMA,pero usa e siguiente strategía:
- Skucha aktivamente(parafrasá, hasi pregunta, usa empatía pa komprondé tantu loke e persona ta bisa i e kontenido di e problema;
- Si ta un konflikto di nesesidatnan ku ta distinto usa un situashon di ‘WIN-WIN’ den kua tur dos personanan por sali ganá
- Si ta un konflikto di BALORNAN ku ta distinto na otro, (por ehèmpel un otro religion i su balornan, polítika,’ issue’-nan ku ta di un índole sosial i otro pensamentunan fuerte tokante loke ta bon i malu, SKUCHA KONSTRUKTIVAMENTE E PUNTO DI BISTA DJE PERSONA, pero NO TRATA DI KAMBIA E PERSONA PA BAI TUMA BO PUNTO DI BISTA.
Pues, no trata di persuasí e persona pa e kambia su pensamentunan.
Den tur tres kaso ta konta :
- Analisá e kousa di e problema òf konflikto
- Definí e meta pa e solushon
- Tuma desishonnan riba tur informashon rondó di dje ku ta nesesario
- Koöperá ku e partidonan pa krea opshonnan positivo
- Evaluá e opshonnan den lus di informashon ku bo a kompilá
- Negoshá ku e partidonan (tuma e mihó desishon ku por ofresé otro)
- Skohe un fecha pa ‘follow-up’
15. TÈST BO MES PA FIHA KON OPTIMAL BO KOMUNIKASHON TA
16. EHERSISIONAN DEN SIÑA PENSA OPTIMALMENTE
- KIKO OPTIMAL TA NIFIKÁ PA MI?
- Mi koló favorito ta_____________________________________________
- Mi abilidat físiko mas atraktivo ta________________________________
- Mi ta mustra mihó ora__________________________________________
- Mi artista favorito ta__________________________________________
- E sonido den naturalesa ku mi ta apresiá mas ta____________________
- E muzik favorito ta____________________________________________
- E espektákulo mas grasioso ku mi a eksperenshá ta_________________
- E kantante ku segun mi tin e bos mas plasentero ta_________________
- E persona mas grasioso ku mi konosé ta___________________________
- E stul mas kómodo den mi kas ta________________________________
- Mi ta sintimi mihó ora_________________________________________
- E fakansi ku mi ta kòrda komo esun mas plasentero ta______________
- Mi kuminda favorito ta_________________________________________
- Si ta trata di amistat mi mihó kontribushon ta_____________________
- Loke mi ta apresiá mas di mi amigo/amiga ta_____________________
- Mi por optimalisá mi relashon ku mi partner ora___________________
- Mi fantasia mas grandi ta______________________________________
- Mi por optimalisá mi entrada e aña aki si mi______________________
- E mihó manera pa optimalisá mi karera profeshonal e aña aki ta____
- E mihó opshon ku mi por tuma awe pa alkansá mi meta mas importante ta__________________________________________________________ MENSHONÁ 5 pregunta ku lo bo por kuminsá kada dia kuné
a._________________________________________________________________
b._________________________________________________________________
c._________________________________________________________________
d._________________________________________________________________
KON BO TA BALORÁ I BO TA SKOR BO MES?
- BO PUNTONAN FUERTE TA_______________________________
- BO MES?______________________________________________
- BO PUNTONAN DÉBIL TA_________________________________
- E PROSESO PA OPTIMALISÁ BO PUNTONAN MENOS FUERTE ta:
- E PROSESO PA OPTIMALISÁ BO PUNTONAN FUERTE ta:
KON BO TA IDENTIFIKÁ BO METANAN DI BIDA?
Kiko mi ta preokupá mas pe?
Ken òf kiko mi ta stima mas?
Na kiko mi ta relashoná mi mes mas?
Kiko ta mi prinsipionan?
Ki ora mi ta funshoná mihó?
Kiko ta dunami e mihó sentimentunan di importansia den mi bida?
Kiko sigur lo mi ke?
Kiko ta loke mas mi ta anhelá?
Di kua aktividat mi ta gosa mas?
Kiko ta e tres kosnan den bida ku mi ta duna mas balor?
Kiko ta mi tres ambishonnan mas importante den bida?
Si mi tin un aña so mas di bida, kon lo mi pasa e aña ei?
Kon mi ke pa nan rekordámi?
Kon lo mi biba si mi tabatin tur plaka ku lo mi tabata ke?
Si bo ke tin e dia mas dushi, kon lo bo pas’é?
Kon bo mihó medio ambiente lo ta?
Riba kua meta lo mi konsentrá si mi ta sigur ku lo mi no faya tòg?
Kiko ta e loke ta mas dushi ku lo me ke alkansá?
KON BO TA IDENTIFIKÁ BO METANAN DI KARERA PROFESHONAL?
Kua ta mi partinan fuerte?
Kua ta mi talentonan?
Kiko ta hasimi felis, ta yenami di goso?
Kiko mi gusta hasi?
Den kiko mi ta mas interesá?
Kua ta e forma mas grandi den kua mi ta duna un kontribushon na otronan?
Kua ta e organisashon ku mi ke sirbi mihó?
Den kua organisashon mi ta pas mihó?
Kua ta mi metanan di mi karera profeshonal?
Kon mi por sigui krese den konosementu?
SIÑA HASI PREGUNTA OPTIMAL
PREGUNTANAN OPTIMAL'ken'
Ken ta esun mas importante den mi bida?
Ken mi ta konfia mas ku otro hende?
Ken ta e persona mas konfiabel den mi bida?
Ken mi ta atmirá mas?
Ku ken mi ta pasa mas agradabel?
Ken mi ta respetá mas?
Ken ta dunami e oportunidat mas grandi pa krese tantu personalmente komo den mi profeshonalidat?
PREGUNTANAN OPTIMAL ‘kiko’
Kiko ta mi fuente di inspirashon mas grandi?
Kiko ta sumamente importante p’ami?
Kiko ta sumamente importante pa e hendenan ku ta importante pa mi?
Kiko ta e bentahanan ku mi ta optené si mi tuma e mihó akshonnan pa alkansá e loke ta mas importante den mi bida?
Kiko ta e mas importante pa tur hende ku tin kompromiso?
PREGUNTANAN IMPORTANTE ‘kon’
Kon mi por saka lo máksimo for di e momento aki?
Kon mi por bai funshoná mihó?
Kon mi por saka lo mihó di mi bida?
Kon mi por sostené mihó e hendenan ku ta importante pa mi?
Kon mi por hiba un bida optimal?
Kon mi por usa pensa optimal frekuentemente?
PREGUNTANAN IMPORTANTE ‘ki ora’
Ki ora mi ta gradesidu?
Ki ora mi ta sintimi inspirá?
Ki ora mi ta alegre?
Ki ora mi ta funshoná optimal?
Ki ora mi ta stima un persona?
PREGUNTANAN OPTIMAL ‘Pakiko’
Pakiko ta mi bentaha di mas grandi pa aseptá e momento aktual?
Pa kiko ta den mi propio bentaha pa aseptá mi sintimentunan?
Pakiko ta den mi propio bentaha pa tene kuenta ku mi fayonan?
Pakiko ta den mi propio bentaha pa stima mi mes i ta stima bida?
Pakiko ta den mi propio bentaha pa ta mas felis?
Pakiko e momento aki ta e mihó momento?
HASI PREGUNTA OPTIMAL TOKANTE ' MI PROPIO AMI'
Mi ta meresé di haña lo mihó den mi bida?
Mi ta duna mi mes loke mi ke realmente i mi ta sinti ku mi meresé esei tambe?
Mi por kumpli ku mi nesesidatnan mas importante?
Mi ta usa pensamentu optimal konsistentemente pa saka lo mihó pa mi bida?
Kiko mi ta atmirá mas di mi mes?
Kiko ta mi abilidatnan balioso?
Kiko ta mi partinan mas fuerte?
Kiko ta mi kustumbernan mas produktivo?
Kiko mi ta atmirá mas di mi mes?
Pakiko mi ta agradesido den mi bida?
HASI PREGUNTA OPTIMAL ' NA E MOMENTO AKI'
Kiko ta pasando den mi awor aki?
Mi ta aseptá e realidat di e momento aki òf mi ta duna resistensia na dje?
Kon mi por saka lo maksimo for di e momentu aki?
Kon ta e uso mas inteligente di mi tempu?
Kiko ta e mihó akshon ku mi por tuma awor?
PREGUNTANAN OPTIMAL 'DURANTE E SIMAN AKI'
Kiko ta mi prioridatnan mas haltu e siman aki?
Kiko ta e mihó akshonnan ku mi por tuma pa realisá mi prioridatnan?
Kon mi por pasa kada dia di un forma mas plasentero?
Kiko ta e mihó kos ku mi por hasi pa ta mas felis?
Kon mi por funshoná mihó?
Kon mi por biba mas felis posibel?
Kon mi por motivá otronan pa nan funshoná mihó?
Kon mi por sigui krese den konosementu?
Curacao, December 2019
Pa kualke pregunta, sugerensha: ariandabloem@gmail.com


text:
Diamars 29 di augustus lo tuma luga na EPI e di tres edicion di ‘Vision 17-21 Live edition’ di partido Pueblo Orguyoso y Respeta (POR). Na e ocasion miembronan di prensa obhetivo ta wordo invita pa haci pregunta na candidatonan riba lista di POR riba temanan specifico. E temanan di e tercer edicion ta enseñansa y deporte. Comunidad ta cordialmente invita pa asisiti e encuentro aki cuminsando 7or di anochi.
E encuentro lo wordo transmiti live riba pagina di Facebook di POR E Forsa Nobo 7or y mey en adelante. Pa esnan cu pa un of otro motibo no alcansa pa sintonisa esaki, por mira e ripiticion tur dialuna 9or di anochi na Tele Aruba.
Sintonisa e encuentro di aki y haya mas informacion di POR su vision cu ta vision di comunidad pa comunidad. Bo voto ta hopi importante y ta e instrumento cu ta duna un partido of un persona specifico e poder pa goberna bo Pais. P’esey ta importante pa bo informa bo mes y ta consciente di locual cu cada partido ta para pe, asina bo ta deposita bo voto cu confiansa dia 22 di september proximo.


text:
AVB
Nacional a gana Vesta 3-2, consagrando como campeon ABC Cup 2019, momento grandi pa futbol di Aruba
Nacional mester a bataya FC Vesta, e campeon di Corsow, pa mas cu 120 minuut p’asina titula campeon di e torneo interinsular, ABC Cup 2019, e...
-
Nacional ta finalista di ABC Cup 2019, Aruba ta presente den final contra FC Vesta di Corsow.
E Dragon nan di Nacional ta den final di Copa ABC 2019 despues di a gana e campeon di Aruba, RCA,...
-
Deseonan di pronto recuperacion pa Walter Bennet di RCA
Casi na final di e partido di RCA contra Scherpenheuvel den ABC Cup unda e Tricolor a gana 4-1, tabatin un...
-
RCA a derota Scherpenheuvel den tempo extra den un partido dramatico pa inicia ABC Cup
RCA, e flamante campeon di Aruba no ta aheno na drama, riba e anochi aki tabatin mester di hopi curason y...


text:
Seminario Struktura di Inkomsten Belasting
Seminario Struktura di Inkomsten Belasting
Willemstad, 3 yüli 2017
Debí na e gran akohida pa e seminario Struktura di Inkomsten Belasting nos di SBG – Accounting ta ripití e seminario aki dia 9 di yüli na Lions Dive Beach Resort (Meeting Room) di 2 p.m. pa 5 p.m.
E Seminario Struktura di Inkomsten Belasting ta dediká na yuda bo komprondé kon pa determiná e montante ku un persona ta paga Inkomsten Belasting riba dje. E informashon aki ta sirbi komo guia na momentu di hasi e deklarashon di impuesto.
Nos tur tin ku paga belasting riba nos entrada, p’esei ta importante pa bo ta komprondé e struktura di Inkomsten Belasting di moda ku bo sa kua ta e punto nan ku bo tin ku tene kuenta kuné. Di e manera aki bo por Evitá Problema Serio ku Belasting.
Tópikonan ku lo elaborá riba dje ta:
Ken ta paga inkomsten belasting
Tarifa di inkomsten belasting
Riba kiko ta paga inkomsten belasting
Kon pa kalkulá un persona su belastbaar inkomen
Fuente nan di entrada pa inkomsten belasting
Dedukshon nan pa Inkomsten belasting
E seminario aki ta importante pa personanan den ‘Loondienst’ komo ku un Empleado tin ku kumpli ku impuesto riba salario (Loonbelasting) i tambe impuesto riba entrada (Inkomsten Belasting). Hasiendo bon uzo di e dedukshonnan pa Inkomsten Belasting ta maksimisá un Empleado su chèns di haña sèn bek di impuesto. E seminario aki tambe ta di balor agregá pa personanan ku tin un negoshi propio (eenmanszaak) komo ku e ganashi di eenmanszaak ta un di e fuente nan di entrada pa Inkomsten Belasting.
Seminario Struktura di Inkomsten Belasting ta ser presentá dor di Marie Louise Schoop, Direktora di Sustainable Business Growth (SBG – Accounting). Pa mas informashon por tuma kontakto ku SBG – Accounting na number di telefon 526-1122 òf via di email na mschoop@sbg-accounting.com


text:
“Ora un fraccion den Parlamento no tin confiansa den suminister, tur regla di constitucion ta bisa cu bo no por keda”
Dialuna mainta den Conferencia di Prensa di Gobierno di Aruba, Prome Minister Evelyn Wever-Croes a splica e procedura legal di e retiro di e ex minister for di GabineteWever-Croes I. Marisol Lopez-Tromp tabata candidato diPartido POR y e partido aki a expresa di no tin confiansa mas den dje. “Ora un fraccion den Parlamento no tin confiansa den su minister, tur regla di constitucion ta bisa cu bo no por keday cu bo mester tuma honor na bo mes y tuma bo retitro”.
Prome Minister a duna di conoce cu el a purba di intermedia entre e partido POR y e ex minister den varios session pero noa duna e resultado. Den un reunion di Parlamento e Fracciondi POR a entrega un mocion di desconfiansa contra e ex minister. “Esaki a hinca nos Gobierno den un crisis pasobra lo nos no a conta riba sosten di nos fraccionnan den coalicion y cu esey lo no tawata tin un gobierno mas tampoco”, PromeMinister a remarca.
Den un reunion den Parlamneto, cu despues a resulta si e votacion tabata bon of no, President di Parlamento a trek teruge mocionnan. Prome Minister a purba di papia cu ex Minister Marisol Lopez-Tromp pa mustra cu e situacion ta hopi serio y cu mester busca un solucion. Den caso si mester a bay Parlamento cu un presupuesto di infrastructura, e lo no contacu e sosten di mayoria pasobra e unico fraccion cu tawatasostene e presupuesto ta MEP. Consecuencia lo tawata ta cu no lo tawatin gobierno tampoco si e minister no tin un presupuesto pa traha cu ne.
“Nos tabata den un situacion hopi critico. Despues di e reunion den Parlamento mi a purba di bin den contacto cu Marisol Lopez-Tromp pa mi splic’e unda nos ta para y pa mi tende di dje con e tin pensa di surpasa e crisis, con e ta bay traha brugnan pa yega na un situacion cu bo por traha atrobe. Mi a purba di contact e 3 dia y e no kier a bin papia, no kier aatende reunion di Conseho di Minister ni e reunionnan cu amia invite prersonalmente y priva. Na e momento ey e tabata tin un problema cu Parlamento no ta sostene y e no kier papia cu Conseho di Minister. Por a conclui e ora cu señora Lopez-Tromp no por ta minister siendo cu e tawata kier ta liber”, Prome Minister a splica.
Tin un carta di Gobernador ta circulando. E carta aki Gobiernotabata conoce caba y ta hustamente p’esey Prome Ministertabata yama señora Lopez-Tromp pa papia cu ne. Ora e contenido di e carta a bira conoci, Presidente di Parlamento a tene un conferencia di prensa a base di e carta ey. PromeMinister a plica cu el a purba contact señora Lopez-Tromppero no por a haya su atencion. Sinembargo Lopez-Tromp tawata duna conferencia y diferente reaccion pero e no tabatakier a atende mas ni cu Conseho di Minister ni cu PromeMinister ni cu Parlameto. E comportacion aki di Lopez-Tromp a haci’e un ‘onwerkbare relatie’.
“Bo no por traha asina den ningun organisacion. E oraConseho di Minister a tuma e decision pa retira e ex minister Marisol Lopez-Tromp. Aruba tabata den un crisis y e ora eynos no tabata tin mester di hende cu tin miedo pa efrenta e realidad”.
Prome Minister a sigui bisa cu e decision aki a bay Gobernador y Parlamento y aki gran mayoria a aproba e retiroaki y asina e retiro a bin na efecto. “Esaki ta un retirototalmente legitimo. Mi ta kere ta importante pa mira den kisituacion nos ta. Nos tin un crisis ainda den nos pais y mi no ta kere cu tipo di discusion asina ta sirbi e pais aki. Ami ta kerecu e berdad semper ta prevalece. P’esey mi a trece esakidilanti un biaha mas pasobra mi a haya varios pregunta den prensa y ta importante pa tur hende sa”, Prome Minister a duna di conoce.
Prome Minister a remarca cu ex Minister Marisol Lopez-Tromp a tuma algun bon decision durante cu e tabata minister. Esakinan a wordo continua door di Prome Minister. “Ta di lamenta cu Lopez-Tromp por a tuma mas decisionnan pero e no a tuma nan y mi a sigui cu mas investigacion. El a cuminsacu e tema di corupcion y nos a continua cu ne. Tur investigacion ta andando ainda y tin mas andando. Un cos ta sigur cu Marisol tey of no, nos ta busca integridad den tur Departamento di Gobierno”, Prome Minister a termina bisando.


text:
E NO TIN UN CASO CONTRA LOTTO PA DEPORTE
Durante e reunion den Parlamento diahuebs ultimo na unda cu e e ley di Landsverordening Instelling Ministerie, LIM akedaaproba, Prome Minister Evelyn Wever-Croes a splica cu debidamente Minister Endy Croes a pasa screening pa biraMinister.
Oposion a trece e punto dilanti cu Minister Endy Croes no por tin Lotto pa Deporte bou di su encargo mirando cu tinconflicto di interes pasobra señor Endy Croes tin un casocontra Lotto pa Deporte. Den su dicertacion y na varios otroocacion prome, Minister Endy Croes a splica detayadamente y cu documento cu e no tin ningun caso contra Lotto pa Deportesino contra Ernst and Young.
Prome Minister a reitera esey tambe y a enfatisa tambe cu señor Endy Croes a pasa den un screening caminda tur e aspectonan aki a bin dilanti na unda cu a yega na e conclusion cu e caso di Minister Endy Croes no ta contra Lotto pa Deporte. Prome Minister a expresa cu den un caso contrario, lo a tuma pasonan directo na bienestar di bon gobernacion.
“Si esaki tabata e caso lo nos mester a tuma cierto paso. Lotto pa Deporte tin su propio director y directiva cu ta tumadecision. E tin su propio hunta cu ta controla loke directiva ta haci y e rol di minister mes ta minimo den esaki. Ademas nostin palabracion den e gabinete aki cu ora un minister ta sinti cu tin un conflicto of si constata cu tin un conflcito, lo trece esakidilanti y acudi cerca Minister President y hunto nos ta dicidicon nos ta bay actua pa evita e conflicto”, Prome Minister Evelyn Wever-Croes a duna di conoce.


text:
Awe mainta durante un conferencia di prensa di Partido Accion 21 ta anuncia riba otro candidato cu lo uni na nan partido pa eleccion benidero cu lo tuma luga dia 25 juni 2021.
Sr. Miguel Mansur, lider di partido ta haci e anuncio riba lansamento riba nan partido. El a cuminsa papia riba rechaso di un pais riba cierto diferente topico cu persona ta confronta cune.
Sr. Mansur ta enfatisa cu a yega ora pa pone final na corupcion e mal maneho, pa asina por alcansa un potencional maximo. E ta bisa cu ta momento pa un futuro pa nos hobennan y mehora e sistema pa asina aporta na nos economia y progreso profesional ‘a yega ora pa cambio’.
Tambe e ta menciona cu lo tin un miho relacion cu reino y cooperacion cu Hulanda, pa sana nos finanzas, nos sistema gubernamental, amplia nos sistema di enseñanza, introduci cuido prventivo, ataca e crisis social y enfoca riba sostenibilidad di medio ambiente.
Sra. Daphne Lejuez a bisa cu el a tuma decision den su tempo pa sigui den politica den seno familiar. E no tabata su prome escohencia sin embargo e ta bisa cu dos yiunan hoben a bise cu e ta haciendo un bon trabou y esey a yena su persona cu emcion pa sigui traha den politica y a papia cu sr. Mansur y uni na e partido.
E ta bisa cu e partido Accion 21 ta alinea cu e visiuon cu sra. Lejuez tin mirando trahando den e sector por a wak tur cambio cu mester tin y ta tempo pa tuma accion.
Tambe e parti di campaña, nan lo usa forma diferente mirando e pandemia di coronavirus, camidna lo usa mas di tecnologia pa asina evita mas contagio y evita e sistema tradicional.
E ta bisa cu e ta para tras di un partido liberal y progresista caminda e enfoke ta bay na e persona, e ciudadano pa alcansa su potecional, su derecho keda salvaguarda, pa mas posibilidad pa por hende sea hoben of mas grandi por studia y tin oportunidad pa trabou y reinventerisa nos economia, pa atrae mas inversionista ta importante.


text:
E marina di Merca a manda un barco di misil guia a traves di Taiwan, e prome bes un barco di guerra di Merca via e fluvial cu ta sepera China y Taiwan durante administracion di Biden.
E USS John McCain, cu e base di Hapon a realisa un transito di rutina di acuerdo cu e derecho Internacional, asina a bisa e teniente Joe Keiley, vocero di ‘Septima Flota di Marina di Merca’.
“E transito di barco na traves di Estrecho di Taiwan ta mustra e compromiso di Merca cu un Indo-Pacifico liber y habri. E ehercito di Merca lo sigui bula, navega y operando unda ta permiti pa ley internacional”, Keiley a bisa.
E tema di un Taiwan autonomo a bira un di e prome desafio di politica exterior pa e presidente di Merca, Joe Biden. Beijing reclamo di soberania total di Taiwan, un democracia di casi 24 miyon di persona ubica na e sureast di China continental, a pesar di e dos teritorio ta goberna separa pa mas di 7 deceada.


text:
Na clausura di e reunion publico den Parlamento diamars 9 di november, Prome Minister Evelyn Wever-Croes a enfatisa cu Aruba na e momentonan aki tambe tin mester di gobernantenan serio y cu curashi y determinacion pa tuma e decisionnan necesario pa hiba e Pais aki padilanti. “Covid a haci un impacto riba Aruba cu nos no tabata kier ni tabatadesea. Berdad ohala por a delete loke cu a pasa”, PromeMinsiter a remarca.
Apesar cu Prome Minister y Gobierno di Aruba a manehacautelosamente y diligentemente durante e pandemia, tin hende sinta den Parlamento cu ta haci manera cu Covid nuncaa existi. Pero realidad ta cu Mike Eman ni AVP lo por a goberna den un Pandemia pasobra pa haci esaki, tin mester di curashi pa enfrenta tur e retonan cu a bin riba e pais chikito ak. Y ta conoci, cu ora cu e reto mas chikito a presenta, señorMike Eman a bay den welga di hamber.
Aruba awor tin un Gobierno responsabel. Un Gobierno cu no ta core pa su responsabilidad. Awor e atencion di Gobierno ta na AZV pa rescata e fondo di AZV. E pregunta ta keda, kiconos kier pa AZV den e futuro generacion? Nos kier pa e sigui? Y si e contesta ta si, e siguiente pregunta ta, nos ta dispuestopa carga e responsabilidad pa e por sigui?
Prome Minister a compara AZV cu un Rolls-Royce: “Un Rolls-Roys cu lo costa 250 miyon den e siguiente 8 aña. Gobierno no tin e placa aki y no por carge. Kiermen si dicidicu nos ta sigui cu AZV, nos tin cu tuma un decision si nos kier sigui cu e Rolls-Royce te ora cu e para na caminda y nos ta keda na pia, of nos ta cambia e modelo pa uno cu ta mas duradero, mas sostenibel y mas accesibel cu por sigui pa hopimas tempo y por yuda hopi mas hende.
“Mi ta kere cu awe mi a haya e contesta den e mayoria di Parlamento aki y esey ta duna mi un sentimento di trankilidadpa sigui busca miho solucionnan pa retonan grandi di nos Pais. Mi ta gradici Parlamento pa demostra e interes di rescata e fondo di AZV. Mi ta gradici Minister Dangui Oduber pa contesta tur pregunta cu el a ricibi di Parlamentarionan. Mi ta gradici e profesionalnan cu a bin compaña Minister. Mi ta gradici SVB pa tur esfuerso cu ta wordo haci.
Na e momentonan aki Aruba ta enfrentando hopi reto, retonanserio. Y na e momentonan aki na Aruba tin hopi necesidd y no tin hopi recurso. Ora bo tin hopi necesidad y bo no tin hopirecurso, bo retonan ta hopi dificil. Awo talves por hacicomparacion pa mustra cu cosnan ta posibel a pesar di con dificil e por ta, nos sa cu como mama, tata, abuelo, abuelo, tin biaha nos tin cu tuma decisionnan dificil den bienestar di nosyiunan y/of nos nietonan. Talves esey ta den nos DNA. Tumadecisionnan dificil, na tempo y den forma responsabel nabienestar di nos yiunan.
Si awe berdad nos tur kier rescata AZV, e ta tuma esfuerso di nos tur hunto, Gobierno no por haci’e su so. Parlamento tambemester duna di su parti, sector publico, sector priva, NGO’s, academia y tur sector den nos comunidad. Na e momentonanaki mas cu nunca. Pa rescata e fondo di AZV, Aruba tin mester di nos tur”, Prome Minister a finalisa su disertacionden reunion publico den Parlamento.


text:
Kontrolnan di Polis, M.E.O. i Brantwer durante di fin di siman.
KOMUNIKADO DI PRENSA 304/2021
29 ougùstùs 2021
Kontrolnan di Polis, M.E.O. i Brantwer durante di fin di siman.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Durante di e fin di siman aki, e tim multidisiplinario formá pa Polis, M.E.O. i Brantwer a tene
kontrol na varios establesimentu i sítionan riba nos isla.
Djabièrnè dia 27 di ougùstùs a kontrolá 20 establesimentu di kua 14 tabatin tur kos na òrdu,
miéntras ku a para un (1) aktividat i a repartí 8 prosès verbal.
E aktividat ku a wòrdu pará tabata pa motibu di muzik duru i no tabata disponé di e pèrmit
nesesario.
E atvertensia tabata pa un establesimentu ku no tabata registrá e klientenan.
Polis mester a atendé tambe severamente ku un tata ku a laga su yu menor di edat drumí
den outo, pa e bai bishitá un klup nokturno riba Cubaweg.
E kontrolnan aki a kontinuá riba djasabra 29 di ougùstùs tambe i di 23 establesimentu ku a
kontrolá, 17 tabatin tur kos na òrdu, miéntras ku a duna 3 atvertensia, parti 6 prosès verbal
i a sera dos lugá.
E dos atvertensianan tabata pa sirbi kliente sin tapaboka bistí, miéntras ku a sera
establesimentunan ku tabata operá sin e permit nesesario.
Por bisa ku e komportashon di públiko por lo general tabata na satisfakshon, ounke serka
diferente propietario di negoshinan, ainda tin hopi inkumplimentu di trahadónan ku no ta
bisti tapaboka na momentu di atendé ku kliente.
E kontrolnan aki ta sigui.


text:
En conexion cu dia mundial di Douane (26 january), presidente di Sindicato SADA sr. Edward Maduro ta manda palabra di felicitacion pa tur colega di douane ‘pa e trabou y desafio cu ta rekeri di nan dia aden y afo’.
Sr. Maduro ta bisa cu awo por wak atras na un aña fructifero a pesar di circumstancia di e situacion cu ta bibando aden pa motibo di pandemia.
Sinembargo e ta bisa cu e situacion no ta kita afo, cu tur colega a haci nan trabou manera ‘debe ser’. E colega tin un comunicacion cu sindicato cu nan tin constantemente contacto cu e departamento no ta pasando den nan miho momento.
“Por bisa cu e situacion ta lamentabel, nos ta wak e importancia cu douane tin rond mundo. E rol improtante den comunidad y esaki no ta ser aprecia y balora”, e ta bisa.
E ta menciona cu nan ta wak cu gobierno den ultimo tempo no a haci nada pa un miho desaroyo. A spera pa haya un edificio cu a priminti nobo na 2015 pero esaki no a sigui den plan.
Na 2017, e ta bisa cu e proyecto di sigui cu nan edificio nobo cu tabata destina pa nan na Barcadera, tabatin su mapa y cla pa construccion, pero ora cu gobierno a cambia, tur cos a stop.
E ta bisa cu ta problema cu nan ta confronta cune pa varios aña, caminda nan ta wak cu otro instancia si a haya nan edificio anto nan ta keda afecta ‘e ta negligencia di parti gobierno pa e douanero’.
Sr. Maduro ta bisa cu ta tristo cu nan ta pasando den situacion tristo. Nan no ta wak aprecio di e mandatarionan. “Nos ta wak e situacion hopi leu for di cas.”
Un otro punto cu sr. Maduro a bin dilanti cune ta e caso cu tin den corte. “Ban laga un banda e parti di pandemia 2020, esey tabata prome cu Hulanda a bisa baha gasto, tabatin fondo pa aloca, pero a priminti y nada y tur cos mester a bay den corte.
E ta bisa cu tin hopi colega cu ta pasando den persecucion. Pa cualkier cos cu nan haci nan ta keda raporta. Caminda ta cuminsa un proceso disciplinario.
E plan di awo ta cu sindicato lo keda purba pa yega na un solucion ‘pa awo nos ta bibando den corte tristo’. “Tin cu bisa si cu for di desde e pandemia a cuminsa na maart 2020, trahado a traha tur dia.”


text:
Willemstad Curacao: Djasabra 16 di aprel 2022 alrededor di 06.28’or, Sentral di polis a risibí informashon di un aksidente grave ku a tuma lugá riba Weg naar Westpunt na altura di Gato.
Mesora a dirigí diferente unidat i ambulans na e sitio.
Na nan yegada nan a bin topa un aksidente entre un outo di famia i un pikòp.
For di investigashon preliminar a sali na kla ku shofùr di e pikòp ku tabata kore riba Weg naar Westpunt bij Gato den direkshon di Banda Bou, pa motibunan te ainda deskonosí, a bai kore riba man kontrali i dal frontal kontra e outo di famia ku tabata bini for di Banda Bou den direkshon di Zegu.
Shofùr di e outo di famia, debí na e multiple leshonnan ku el a sufri den e aksidente, a fayesé na e sítio mes.
Dòkter di polis ku tabata presente a konstatá morto di e dama víktima.
E ko-okupante di e outo di famia ku tambe a keda leshoná dor di e impakto, a keda transportá ku urgensia pa Sala di Emergensia di C.M.C.
Debí na sirkumstansia famia no a identifiká e kurpa ainda, motibu pa kua no por duna e identidat liber.
Investigashon den e kaso aki ta kontinuá.


text:
Royal, Aurora y Pray Funeral Home ta anuncia fayecimento di: Robert Daniel Oduber
Lagrima y flornan por seca y marchita pero su recuerdonan y tur loke e la hasi pa nos lo keda graba pa semper den nos mente y curason.
Cu imenso dolor na nos curason pero conforme cu Dios su boluntad nos ta anuncia fayecimento cristianamente di:
Robert Daniel Oduber
*25-01-1948 – †09-10-2021
Na nomber di su:
Estimada esposa: Sonia Oduber – Laclé
Su queridisimo yuinan: Ryan y Alydia Oduber
Marisa y Dave van Zetten
Shindy Jacobs – Oduber y Gerry Jacobs
Su nieto y nieta nan stima: Gael Oduber, Rai Oduber, Lara van Zetten y Charlie van zetten
Su queridisimo ruman nan: Arnold Oduber
Lourdes Oduber
Edgar Oduber
Nelson Oduber
†Marianela Oduber
Mama di su Yuinan Marcia Heronimo
Mescos yui: Jonella van de Ree
Su Iha: Jorge Leal y famia
Estimada tanta y Omonan, querida prima y primonan, sobrino y sobrinanan, swa y cuñanan, bisiñanan, amigonan y conocirnan.
Miembronan di Santana Catolico Pastoor Kraanwinkel.
Bon amigonan di cas: Don Humberto Correa
Demas Famia: Oduber, Laclé, Wever, van Zetten, Jacobs, Heronimo, Toledo, Leal, Portillo, Faro, Faarup, Correa. Acto di entiero lo tuma lugar diabierna 15 di oktober 2021 na Misa Santa Filomena Paradera y despues saliendo pa Santana Catolico Pastoor Kraanwinkel. E defunto lo ta reposa for di 9’or pa 11’or di mainta na misa Santa Filomena.
Adres pa condolencia: Royal Funeral Home diahuebs 14 di oktober 2021 di 7’or pa 9’or di anochi.
Famia lo aprecia un donacion na stichting ‘HOPE’.
Lo bai tin un box disponibel den misa.
Nos ta lamenta cu despues di entiero nos no ta ricibi bishita na cas.
Nos ta pidi nos disculpa si den nos dolor nos por a lubida un of otro famia.


text: Diabierna a tuma lugar den CB Playa pabao e competencia di Disfras di Material Recicla 2020. Un total di 9 participante den 3 categoria a competi. E anochi a ser anima pa MC Addonsito Croes y a conta cu presentación nan di Quality Brassband, Jordan Koolman, Akirah Margarita y Jeraeu Celaire. E cuerpo di hurado consistiendo di Julisa Croes-Helder, Marline van Blarcum, Sharline Hernandez y Leonardo Figaroa, tawata tin un tarea duro pero na final a saca como ganado nan NAILINE HENRIQUEZ (categoria A cu a saco nan di Chips) , AJ DA SILVA MENEZES (categoria B cu e Truck di Serlimar), y XIARA GEERMAN (categoria C cu e pakinan di Pepsi Cola). Un pabien y danki ta bay pa cada scol y mayor cu a participa. Pabien na sr. Dennis Burke y tur grupo di boluntario cu a pone un bunita evento riba escenario. Danki na e publico cu tawata presente y otro aña lo tey pa e di 7 edicion di e competencia.


text:
ORANJESTAD – Siman pasa tabata Siman di Archivo y diabierna ultimo, Archivo Nacional di Aruba a organisa un merdia di informacion cual tabata dirigi riba e maneho di informacion den e era digital. Tabata tin presentacion di varios orador di Hulanda, Boneiro y di Aruba. Pa e presentacion aki a invita tur Hefe di Departamento di e Sector Gubernamental y semi- Gubernamental y entidad estatal.
E session informativo a wordo habri pa director di Archivo Nacional Aruba, drs. Raymond Hernandez, kende a para keto riba e aspecto cu nos lo mester cuminsa prepara y tene cuenta cu archivonan digital cu nos ta creando den e presente. Sr. Hernandez a informa cu nos mester tuma decisionnan awor riba e topico di maneho di e informacion cu nos ta creando pa por garantisa cu nan lo keda accesibel den futuro. E forma di traha tambe como gobierno completo lo mester wordo evita pa asina nos no haya cu sea informacion ta wordo duplifica sin control of juist informacion digital ta bay perdi. Cu na final lo conduci na e era di “Dark Age”, unda cu no por reconstrui mas nos historia.
Minister Xiomara Maduro a brinda splicacion riba e funcion importante di Archivo Nacional Aruba tin den nos comunidad. Tambe e mandatario a elabora riba con mester prepara pa e cambio digital. Minister Xiomara a enfatisa cu archivonan digital nos no tin e luho pa warda hopi aña prome cu nos inventarisa nan. Nos ‘mindset’ tin cu cambia. Como Pais lo nos mester pensa y tuma decisionan awor pa preveni un asina yama ‘digital dark ages’
Sra. Leydi Ortegon Rueda,’ application manager’ JOIN na ‘Openbare Lichaam Boniare’ (OBL), tabata un di e oradornan invita kende den su presentacion a conta di e experencia cu nan a pasa den na momento cu na Boneiro a implementa “digitaal zaakgericht werken”. E retonan cu nan e encontra pero tambe e resultado positivonan cu nan a logra implementa. p.e. pa e cuidadano cu ta haci un peticion na gobierno. E tempo di espera a baha di 6 siman pa 6 dia di trabou.
Sra. Migiza Victoriashoop, Adviseur na Waterlandsarchief na Hulanda tambe tabata un di e oradornan invita, na su turno ela elabora riba kico lo mester ta na su lugar y cual ta e aspectonan cu mester tene cuenta cu ne. Sra. Victoriashoop a elabora riba e strategia di ‘Archiving-by-design’ y e reto nan cu esaki ta trece pa organisacion gubernamental, pero tambe e di gobierno mes. Pues esaki lo mester ta alfinal tambe palabracionnan cu ta wordo haci con ta yega na un maneho di informacion digital duradero pa asina informacion no bay perdi.
E merdia di Session Informativo a sigui cu e siguiente orador Sr. Eric Kokke, Consultant riba e termino di maneho di informacion y alabes docente na ‘GO-opleidingen’ na Hulanda. Sr. Kokke a elabora riba e importancia di training y cursonan na e empleado riba e tereno di maneho di informacion. Sr. Kokke ta opina cu den e era digital e archivamento di e informacion digital te rekeri un bon maneho di archiva, desde e creacion di e informacion digital.
Minister Xiomara Maduro a gradici e team di Archivo Nacional Aruba cu a organisa e Seccion Informativo y tambe a yama danki na tur esnan presente cu a acudi na e Seccion Informativo importante aki.


text:
Aksidente di tráfiko ku morto.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 18 di aprel 2022 alrededor di 22.35’or, Sentral di polis a risibí informashon di un
aksidente di tráfiko ku a tuma lugá riba Edisonstraat.
Mesora a dirigí unidat polisial i ambulans na e sitio.
Na nan yegada nan a bin topa un aksidente entre un outo di famia i un pikòp.
For di investigashon preliminar a sali na kla ku shofùr di e pikòp ku tabata kore riba
Edisonstraat direkshon di Helmin Magno Wiels Boulevard, diripiente a topa ku un vehíkulo
ku tabata bini di direkshon kontrali i riba man kontrali.
A konsekuensia di esaki aki e vehíkulonan a dal frontal kontra di otro.
Shofùr di e outo di famia, debí na e multiple leshonnan ku el a sufri den e aksidente, a
fayesé na e sítio mes.
Dòkter di polis ku a presentá na e sitio a konstatá morto di e hòmber víktima.
Debí ku trata di un turista i no a pone famia na altura ahinda, no por publiká su identidat.
Shofúr di e pikòp a risibí tratamentu médiko na e sitio mes.
Departamentu di Tráfiko ta kontinuá ku e investigashon.


text:
WASHINGTON D.C., Merca – E voto di e ex presidente Republicano, George H.W. Bush (92) lo bay pa e candidato Democrata Hillary Clinton na November.
E noticia ey a wordo treci na mundo pa Kathleen Kennedy Townsend, sobrina di John F. Kennedy. Un potret di dje y e ex presidente, cu e texto “E presidente a bisa cu e lo bay vota pa Hillary”, no ta tur hende por a lesa esaki.
Den un entrevista cu Politico, Townsend a confirma e noticia aki.
Bush sr. ta a keda keto riba su voto na November. For di eynan a bin e pensamento cu e ex-presidente no ta sinti mucho pa deposita su voto pa e candidato Republicano Donald Trump. Mas na principio otro prominente Republicanonan a laga sa cu nan no lo vota pa Trump.
Fuente: De Telegraaf


text:
CINCINNATI – E ekipo di Cincinnati Reds a anunsiá ku nan a kita Roger Bernadina for di riba nan roster pa hasi lugá pa picher Carlos Contreras. Na mei ultimo tambe e ekipo di Cincinnati kita Roger for di riba roster pero tres dia despues Roger tabata bek ku e ekipo.
Ainda no ta konosí kiko Cincinnati ta bai hasi ku Roger. E ekipo den e próksimo 10 dianan por pone Roger bek riba nan roster di 40 hungadó. Si esaki no ta e kaso e ekipo mester sea pone e pelotero riba ‘waivers’, kambia e pelotero, lag’e den libertat of mand’e Liga Menor den kaso ku niun otro ekipo no reklamá e pelotero.
Roger tabata tin un promedio di .153 den 59 turno na bate pa Cincinnati Reds e temporada aki.


text:
Kralendijk – Water- en Energiebedrijf Bonaire (WEB) ta informá ku djaluna 22 di mart 2021 ta kontinuá ku e trabounan di kobamentu pa ku renobashon di e liña di irigashon (9e EDF) den Kaya Grandi. Trabounan di kobamentu lo sigui apesar di e lockdown.
E trabounan
E trabounan di kobamentu ta sigui den Kaya Grandi i Kaya Gobernador N. Debrot for di Littman ku direkshon Donna & Giorgio (Kaya Princess Marie).
Fecha: 22 te ku 29 di mart 2021
Orarionan di trabou: 07:00 am te ku 04:00 pm
Pa por ehekutá e trabounan aki bon i seif, Kaya Grandi ta keda parsialmente será pa outomobilista. Durante e trabounan e aseranan lo keda aksesibel pa peaton, miéntras ku outo i tráfiko di karga su ruta ta desviá. Nos ta pidi bo koperashon pa lo siguiente:
Tenemasespasioposibelliberdilantidibonegoshi/òflugádiparker durante di trabounan.
Kita bo outo / outo di kompania na tempu en konekshon ku trabounan.
Tene kuenta ku tempu èkstra na momentu di transportá, karga òf deskargá
Protehá bo bentana i portanan pa eventual stòf gròf. En konekshon ku e trabounan aki ta posibel ku negoshi i abitantenan por eksperensia stòf gròf i zonido duru. E kontratista Bonairiaanse Wegenbouw Maatschappij (BWM) ta traha kontinuamente pa redusí e molèster den e área.
E tim di proyekto 9e EDF ku WEB komo supervisor ta hasi su máksimo esfuerso pa terminá e trabounan den e tempu stipulá i di antemano ta pidi su diskulpa pa kualkier inkumbiniensia ku esaki por trese kuné.
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
KRALENDIJK – Andre Lendering di “Napa Auto Parts” djaweps siman pasa, durante sakamentu di 13 partisipante pa partisipá den e kampaña di radio Live 99.9FM, el a menshoná algu èkstra ku ta bai tin. Ta trata di e kampaña di Radio Live99.9Fm, kaminda un persona por a gana e outo ku a tuma lugá djasabra último, i Napa tin algu èkstra pa klientenan.
Andre a menshoná ku aparte di a saka un persona pa partisipá pa gana e outo, tur kliente por kontinuá tira nan bon di kompra den e tómbola na e tienda, i djaweps 5 di sèptèmber 2019 atardi, ta saka un ganadó. Nòmber di e persona ku ta riba e bòn ku saka djaweps awor for di den tómbola, ta gana un Dinner na “It’s Rain Fishes”. Pues ta importante pa sigui kumpra i tira bon den tómbola na Napa, ku chèns pa gana e premio ariba menshoná. Si bo a hera e chèns pa por a gana e outo, esaki ta otro oportunidat pa. Napa Auto Parts semper ta kòrdá riba e kliente.


text:
“Si bo mira rond, otro paisnan a crea un economia bastante impresionante riba esaki. Asina leu nos no ta ainda, pero si e pensamentonan ta bay den e direccion ey”, prome minister Evelyn Wever-Croes ta bisa. Ayera durante reunion den parlamento pa trata tema di Citgo, parlamentario Ricardo Croes (RED) a lansa e pregunta na nos prome minister si tin plan pa reemplasa entradanan cu mester bin for di Citgo. Y si gobierno ta haciendo investigacion pa cu Hemp pa reemplasa entradanan di Citgo. Premier Evelyn Wever-Croes (MEP) ta bisa cu na momentonan aki gobierno a saca e projeccion di crecemento economico cu e refineria mester a contribui for di e presupuesto. Minister Wever-Croes ta bisa cu nan ta trahando riba un presupuesto sin e parti akinan awor, pues na otro manera nan lo tin cu percura pa cubri e gastonan cu gobierno tin.
Pero naturalmente tin un plan economico cu lo wordo finalisa den e dianan aki segun gobierno ta laga sa pa asina bay cuminsa desaroya otro pilarnan economico importante. Pa loke ta trata e tema di Hemp, gobierno ta bisa cu e no ta un estudio riba su mes na momentonan aki pero si tin un comision cu nan a cuminsa delibera con lo atende cu e tema di legalisa uzo medicinal di Cannabis na Aruba.
Anto den e cuadro eynan, e comision ta bezig ta brainstorm anto e ora a bin e punto pa dilanti cu si lo legalisa uzo medicinal pa alivia dolor, problema di epilepsia y varios otro problema di salud. Anto e ora lo ta un oportunidad cu eigenlijk bo ta perde si bay importa e productonan y dicon no ta haci di dje un pilar economico. Bao di condicionnan naturalmente segun gobierno, pa Aruba cuminsa cultiva akinan mes.


text:
Kris Jenner di 66 aña, a bisa cu el a inspira di un icono Americano di estilo, Jackie Kennedy, ora a yega e momento pa selecta su look pa e evento di Met Gala 2022. Un shimis geel los na e curpa di Oscar de la Renta, cu el a complimenta cu joyanan di Lorraine Schwartz y tas di Judith Leiber.
Na luga di luci su pixie caracteristico, Jenner a opta pa Jackie O. bob, cu e puntanan di cabey bira pafo di banda. Kris Jenner a bisa cu el a djis guste cu e shimis, cu ta hopi 60s, apropia pa e anochi aki. E ta un anochi asina glamoroso y tabata kier a haci algo un poco diferente.
Pa prome biaha cu tur cinco yiu di Kriss Jenner – Kourtney Kardashian, Kim Kardashian, Khloé Kardashian, Kendall Jenner y Kylie Jenner, a asisti na e anochi mas importante di moda. Di mes e mama orguyoso a encanta comparti cu su yiu muhenan cada seconde preparando pa e anochi glamoroso di Met Gala.


text:
KONDISHON PA POR ELIMINÁ E REDUKSHON DI 12.5%.
Willemstad – Promé Minister Gilmar Pisas a sostené un kombersashon telefóniko ku Sekretario di Estado enkargá ku Relashonnan den Reino, sra. Alexandra van Huffelen dia 19 mei 2022.
Durante di e kombersashon aki Promé Minister sr. Pisas a keda pon’é na altura di e intenshon pa por haña e oportunidat di por kita e redukshon di 12.5% for di kondishonnan laboral di ámtenar i tambe otro personal pa kende e redukshon di 12.5% aki ta konta ya kaba for di aña 2020.
E desishon definitivo a kai dia 20 mei 2022 na Hulanda i esaki a sigui ku un komunikado di prensa hulandes mesun dia.
Loke e komunikado no ta bisa ta e kondishonnan bou di kua e eliminashon di e redukshon di 12.5% lo por tuma lugá.
Promé Minister sr. Pisas a opta pa no reakshoná mesora i a warda e bishita di sra. Van Huffelen, kual a tuma lugá dia 25 mei 2022, pa asina por a haña un aklarashon riba sierto di e kondishonnan aki.
Tin di e kondishonnan aki ta kosnan ku Gobièrnu ta di akuerdo ku nan, pero tin sierto di nan ku mester di evaluashon promé ku fiha un posishon riba nan.
Pa e motibu aki tambe Gobièrnu su instrukshon den Konseho di Minister di Reino riba e punto aki tabata pa wanta e tratamentu pa e próksimo reunion di Konseho di Minister di Reino.
E kondishonnan bou di kual Gobièrnu di Kòrsou por eliminá e redukshon di 12.5% ta:
Por kuminsá eliminá e redukshon di 12.5% na momentu ku e lei ku ta regulá e entrada di personanan den funshon haltu di entidatnan liá na Gobièrnu di Kòrsou (Landsverordening normering topinkomens Curaçao) drenta na vigor;
Ora tin tambe e fondonan den propio Presupuesto di Pais pa eliminá e redukshon di 12.5% i no por hasi’é ku fondonan di sosten di likides. Pa por hasi esaki mester entrega un petishon na Kolegio di Supervishon Finansiero (CFT) pa evaluashon;
E focus pa por kita e redukshon di 12.5% mester ta konsentrá riba e personanan ku ménos entrada;
Ora tin sufisiente espasio pa eliminá e redukshon di 12.5% kompletamente for di Presupuesto di Pais – si akaso no tin otro desaroyo inesperá – no por hasi un solisitut riba e artíkulo 25 di e Lei di Reino di supervishon finansiero;
Mester duna ehekushon rápido na e medida B.5 di e Pakete di Pais ku tin e meta pa asina redusí e “public wage bill”;
E redukshon di 25% pa mandatario i parlamentario ta keda vigente;
E salario di empleadonan públiko despues di eliminá (parsialmente) e redukshon di 12.5% no por surpasá e salario di e mandatario i parlamentario ku tin e redukshon di 25% ainda vigente;
Por kuminsá ku e redukshon di 12.5% solamente despues di un desishon di Konseho di Minister di Reino kaminda ku Kolegio di Supervishon Finansiero mester establesé ku Kòrsou a kumpli ku e kondishonnan.
Gobièrnu di Kòrsou ta keda den konsulta ku Sekretario di Estado sra. van Huffelen i su tim i a manda informá Parlamento tambe di e kondishonnan ariba menshoná.


text:
Flexiblisacion anuncia pa e gabinete durante conferencia di prensa di coronavirus cu lo drenta na vigor awe; kico mag y kico no mag’. Kapsalon ta bolbe habri, manera pedicure, massage y propietario di autosecuela.
Varios profesion di contacto cu ta considera esencial manera fisioterapeutas y dentista por a traha cu afspraak durante algun tempo. Tin condicion asocia cu locual e pashent tin. Den algun situacion, cliente por usa mondmask.
Les di rijbewijs por sigui. E Centraal Bureau Rijvaardigheidsbewijzen (CBR) tambe lo bolbe realisa examen. Un exepcion importante ta e profesion di contacto pa e trahadornan sexual.
Compranan por keda haci online of busca bo pakete, pero for di awe mag di drenta fisicamente na un tienda. Compania grandi manera cadena di IKEA, no lo habri su porta pa publico.
Deporte interior ainda no mag, hoben y adulto te cu 26 aña di edad por haci nan deporte na aire liber. Sin embargo, e ta permiti paden di nan mesun club, gym tambe ta permanece cera. (training pa esnan mas grandi di 27 solamente sport pafo y maximo dos persona y mantene distancia)
Apart di e cambio, ta mantene hopi medida pa limita e number di infeccion. Ayera RIVM a informa cu e number di contagio ta aumenta di nobo y termino absoluto. E porcentahe di test positivo a baha.
E medida mas importante ta esun di toque de queda, el a keda extendi te cu 15 di maart. Pa 8 di maart, e gabinete interino lo anuncia con lo sigui cu toque de queda despues di 15 di maart.
Number di bishita na cas ta sigui un pa dia. E grupo maximo riba caminda por ta dos persona. E reglanan aki no ta aplicabel pa muchanan menor di 12 aña.
Reglas basico
Conseho di biahe tampoco lo cambia. Ta bisa pa biaha solamente si ta necesario. Solamente crusa frontera si tin circumstancia familiar grave of pa trabou cu no por keda posponi y ta rekeri presencia fisico. Obligacion di mondmask ta keda vigente na espacio publico interior, manera transport publico, tienda, museo, restaurant y teatro.


text:
Pa het Ruta chikitu
Hopi kisas tin motibu di E korekto
Na e hende di e Tempu aya, e restunan di Gloriosos di amantenan di teknologia
Pa medio di siglo pasa E soño kada ku ta Pesei un hende tabata si No tin un outo, pa Motibu di ta menos riba Un metodista.
Den nos dia solamente floho No ta risibí e frekuentemente Partisipá na e produkto òf E novela di un programa informativo.
Het pa e hendenan ta Un fenómeno aki natural, tantu Matros: ta ku tur su Deseonan real, angel, di bida Seal di hende ta fasil Pa saka rais riba internet Unda e komun no ta Solamente un entrenamentu, sino tambe Un oportunidat pa sa ku E representantenan di e creatividad. E realisá demostrá ku ningun Hende, inkluso si e eskudo Ta wak e lugá.
E promé i di mas Importante, e boton di Inisio
Di corta i e nat, No ta destin', si ta Banda di un interesante muher. E por bisa di ta E di mucha di un Reda di het di inmediato Plania directamente i famianan di Utilidat di e manera presta. Nan ta encanta di yudadónan, Sinembargo no kier haya hopi Pregunta di languages vertalen di Font, puntra di e blachi Di e regalo di e Tópiko i sentimento e informashon Di hermana. Na e rueda di het Por evitá tur e problema Menciona ariba, e instrukshonnan di E no ta konserní ku Aktua di e dat di E kontakto di salario òf Vital di e página ib. Asina e sistema di registro Na e sitio kompletamente ousente.
Implementa, aki no ta nesesario, Mi no tin tampoko konosementu Ni balor.
E hendenan den un het Di video-ruta dependé di Su metodo di traha azur Na kla den e coleccion Di interlocutores aki redanan i Buska oportunidat pa. Tur loke bo mester sa Di bentana di hat, e Chikitu i a hisa, pa E motibu aki e boton Bin ta hasi lis i Stablesé na e tempu ei. Ta kuminsá pa buska hende Ku bo ta papia. E di dos i no Menos grave, e boton ta E Siguiente. Esaki ta nesesario den kaso Di" e hende pone, mi Por un splikashon no gusta Di e otro hende. E di dos i di Tres boton Stap. Tin algu ta parse den E di dos boton e Suma di bloquear usuario no Ta anhelá, ma pa hasi Lis den e, e búskeda Ta na e prinsipio ta Jesus, i e no ta Inicia te ku Bo no Hasi lis di e boton Di Inisio. Awor bo por wak con E tipo di het di Video implementa no ta posibel. Wak bo no tin mester Di registratie, bo no tin Ku paga. Den e kòmpiuter personal ta Disponé manera otro uso di Internet i e móvil na E rueda di het e Por deskargá pòrnada di e Promé negoshi. Bon kamber di foto ku Trahá òf un kamber aantal Pa hasi e trabou realisa. Hasi e video ku tur E mundu. No privá su mes di Dibertishon riba sections ku e Mucha homber ta bo soño.
E het e-ruta - ta E kabes i skouder na Tera na bo por skohe E het.
Asina, kisas, si bo saludonan Di frances, coleccion di cubilla Di het di video ku Un hende ta fransia. mas di het di chikitu Di e ruta. Nos esaki pasobra por ta Menos nos usuario ta hende Di edat di aña. I danki na trabou di Sirbishi funshonal por ku ta Ta simpelnan. Bo ta aki tabata den Yen di aug, e móvil Di e produkto di e Popular pa kualke tarea di Internet na un gran parti Ta fiha si ta kapas Pa traha. Ripará ku e ta eksakto Ta ku nos a skirbi E kodigo di por ta Asina, pa e union di Tur e positivo: coordinador di Pobresa, portier, tabata i telefoon Di un sistema aparato.


text:
Fair Trade Authority Curaçao (FTAC) a publiká awe su agènda anual 2019 riba su wèpsait. Den e agènda aki FTAC ta indiká ku pa 2019 e lo mantené su enfoke riba e sektornan finansiero i di konstrukshon. Den 2018 FTAC a identifiká e dos sektornan aki komo sektor di prioridat.
Presidente di FTAC Alberto (Chos) Romero: “den 2018 FTAC a realisá diferente investigashon den e dos sektornan aki i a duna guia na asosiashonnan di empresa i empresarionan. Ta asina ku FTAC a publiká un informe konsultativo tokante regulashon di preis di asfalt i tambe a determiná den un desishon un violashon di reglanan di kompetensia dor di e asosiashon di arkitekto i ingenieronan. FTAC a investigá tambe algun señal tokante posibel preisnan eksesivo i benta konektá. Pero mas investigashon den e sektornan aki ta nesesario. Ta dos sektor importante ku tur siudadano direktamente o indirektamente tin di aber kuné”.
Den 2019 FTAC lo kontinuá ku duna informashon di manera intensivo, den forma di guia na asosiashonnan di empresa i empresarionan, partisipashon na programanan di radio i televishon i den koperashon ku stakeholders organisá kurso i tayernan. E aserkamentu aki a duna fruta den 2018. Mas i mas e siudadano ta haña su kaminda pa yega na FTAC. Esaki ta nifiká ku e agènda di FTAC tambe lo wòrdu influensia den forma kresiente pa e kehonan i siñalnan ku FTAC lo bai risibí den transkurso di e aña aki.
Pa loke ta trata petishon di konseho i/o konsulta dor di gobièrnu, FTAC ta spera di lo tin un ròl den e implementashon di e plan “Groeistrategie Curaçao, Integraal en Samen” di gobièrnu. E espektativa ta ku konforme e lokual a keda deskribí den e plan “Groeistrategie” ku gobièrnu lo aserka FTAC pa duna konseho tokante medidanan nesesario pa eliminá opstákulonan ku ta impedí un kompetensia sano den e merkado di servisionan bankario.
Den 2019 FTAC lo adaptá su strategia di supervishon i ehekushon di multa. En prinsipio FTAC ta enkurashá empresanan ku di manera boluntario adaptá nan mes na e reglanan di kompetensia. Pero mas i mas lo bai konta, prinsipalmente ora ta trata di violashonnan grave, ku FTAC lo bai apliká un multa.
FTAC ta hasi un yamada na tur siudadano ku tin un señal di posibel violashon di e reglanan di kompetensia, manera por ehèmpel palabrashon di preis, repartishon di merkado i mal uso di poder ekonómiko, pa mèldu esaki na FTAC. Pa esaki por hasi uso di e formulario pa keho riba e wèpsait di FTAC. Por mèldu señalnan tokante violashon di reglanan di kompetensia di forma anónimo tambe.
Bo ta interesá den risibí mas informashon? Tuma kontakto ku FTAC na: e-mail: info@ftac.cw, telefòn: +5999 461 00 67.


text:
Bira Miembro
PPA-TransformA ta un movemento di tur ciudadano. Join nos!
PPA-TransformA ta bai parlamento, pero pa trece reforma real nos mester di mas cu solucion politico so. Nos mester di e experiencia amplio y diverso di cada un di nos ciudadanonan.
Bira Candidato
Uza bo conocemento y experiencia pa representa pueblo den parlamento
Un candidato di PPA-TransformA na prome lugar ta un representante di pueblo. Nos tey pa fomenta e esencia di democracia: representacion ciudadano amplio den e organo mas halto pa trece reforma real.
Bira Voluntario
Forma parti di e cambio cu abo mes kier mira
Apoya PPA-TransformA y contribui na e manera cu abo por. Yuda activa e cambio di rumbo cu Aruba mester. No ta importa cuanto tempo bo tin of kico bo calidadnan ta; nos mester di cada un di nos.


text:
Diabierna iglesia catolico a conmemora e 105 aña di aparicion di Birgen Maria na e tres cuidadonan di carne na Fatima, Portugal.
Michael Nicolaas, Deacono di Parokia di Birgen di Fatima di Dakota a cuminsa na bisa cu e dia aki ta uno historico. Ta 105 aña cu e birgen a aparece na e tres muchanan, cuidadonan di carne, aya na Portugal.
Tur loke e birgen a pidi ta pa lesa Santo Rosario tur dia, pa por tin paz na mundo y paz den e hogarnan. Por wak un mundo cu falta di paz, falta di paz den e hogarnan.
E fecha aki ta uno importante tambe pa e parokia di Dakota cu ta celebra un aniversario mas di Birgen di Fatima como patrona di e parokia. Kier a celebr’e pa e trece paz na nos pais.
Por mira un cantidad di hende cu a bin celebra e fiesta aki, pero a tuma e tempo tambe pa cana den e procesion, unda cu a hiba e presencia di e paz di Maria pa henter e pueblo di Dakota y ohala por a hib’e pa ful Aruba.
Pa un relato mas amplio, lesa TREMPAN, den bo plant’i man.


text:
Zurich tabata e esenario pa e promé evento mundial grandi di futbòl, kaminda djaluna 9 di yanüari tabata tin e FIFA Ballon d’Or 2011 Gala.
Den e evento aki FIFA lo otorgá e premio Ballon d’Or na e mihó hungadó di aña 2011, tambe lo premia e mihó coach i e mihó gol di 2011.
E strea di Santos, Neymar a gana e premio di mihó gol pa su gol sensashonal ku e la anotá kontra Flamengo. Neymar a gana tantu Lionel Messi i Wayne Rooney pa e mihó gol di aña 2011.
Pep Guardiola di FC Barcelona a gana e premio di coach di aña den futbòl maskulino. Norio Sasaki coach di e selekshon Hapones femenino a bira coach di aña den futbòl femenino.
Por último FIFA a otorgá e Ballon d’Or pa e mihó hungadó nan di 2011. Den e sekso femenino e premio a bai pa e hungadó Hapones, Homare Sawa. Den futbòl maskulino e premio di mihó hungadó pa aña 2011 a bai pa Lionel Messi. Esaki ta e di tres aña konsekutivo ku Messi ta wòrdu nombra komo e mihó di mundu. Ku esaki Messi dupliká e rèkòrt di Michel Platini ku tambe a logra gana e premio di Ballon d’Or Franses na tres okashon konsekutivo.


text:
E peticion por escrito mester contene informacion di e compania/persona huridico y director/manager (nobo) como tambe di e negoshi (meta, adres (nobo) etc.). Por entrega e peticion na Helpdesk di Departamento di Asunto Economico, Comercio y Industria.
Peticion pa muda y na mesun momento apunta manager nobo pa un compania (vennootschap)
Descripcion
Segun e Ordenansa pa permiso pa lanta un negoshi (Vestigingsverordening Bedrijven 1013 GT90.055) no ta permiti pa ni pa actua como manager/gerente di un compania sin permiso di minister di Asunto Economico. Ta compronde bao di un negoshi cualkier empresa den cual ta haci negoshi. Segun e ordenansa y liñanan di maneho, un persona cu nacionalidad Hulandes, naci na Aruba of cu a naturalisa bira Hulandes na Aruba y e tin 18 aña pa riba y ta actua como director/manager di e compania (vennootschap), no mester di un permiso.
Unda pa pidi'e? / Mas informacion na
Seccion Vestiging van bedrijven – helpdesk, number di oficina 15. Telefon 521-2400 ext. 250 di Departamento di Asunto Economico, Comercio y Industria.
Con mi tin di pidi'e? / Kico mi tin di hasi?
Kico mi tin di hiba cu mi?
E peticion por escrito cu stampia (di Awg. 4,00) y e documentonan (si ta aplicabel), menciona den e liñanan di maneho, cu mester wordo entrega.
Cuanto e ta costa?
Mester paga stampia (leges) segun Legesbesluit DEZHI (0418AB09.074) pa tratamento di bo peticion. Director di DEACI ta esun responsabel pa stipula e suma. Pa e tipo di peticion aki, e suma ta Awg. 25,00 pa cada negoshi cu mester muda y Awg. 400,00 pa cada socio gerente (persona huridico) cu mester di permiso.


text:
Presidente di Sindicato STA, Diego De Cuba ta pone enfasis cu gobierno nobo mester controla prijs di cuminda, e fundacion CAS. E ta menciona cu nan mester reactiva e fundacion CAS pero pa haya subsidio necesario pa haci trabou na bienestar di consumidornan.
Actualmente tin un canasta basico cierto cantidad di productonan, cual ta e uniconan cu ta wordo controla. De Cuba a bisa cu mirando e situacion na Aruba, mester tin control riba tur producto, pasobra e comercio liber ta causa e variacion grandi di prijs.
Pero ningun ciudadano tin e chens awo di core rond y wak unda tin e miho prijsnan. Mester tin control di prijs riba tur producto y ‘un control pisa’. Awo ta e consumidor ta esun cu ta sinti e golpi constantemente. E situacion actual ta cu si tin aumento di utilidad, ta e consumidor tin cu bay paga pa esaki cu aumento di prijsnan.
Pa e motibo aki, e control mester bira mas severo. E mensahe pa e proximo gobierno ta cu mester bini cu e controlnan y implementa e leynan manera debe ser. Awo tin leynan cu contenido tremendo, pero no ta ehecuta esaki.
“Nos a ripara pa hopi tempo caba cu e situacion t’asina. E ta desastroso pa e consumidor cu tin un entrada limita y ta cosnan cu por cambia,” De Cuba a bisa. E ta hopi positivo cu crecemento economico, mirando cu turismo a bin ta aumentando y e generacion di placa lo ta miho.
Pero mester bini cu otro companianan pa diversifica e economia y evita e problema cu a pasa aden cada biaha cu turismo haya un golpi. E ta contento cu e maneho sublime cu tabatin pa cu COVID y ta conseha pa sigui cuida curpa pasobra ainda no tin e virus aki completamente domina.


text:
Den 2021 un di e casonan grandi pa City Inspector tabata e dam di Moko unda holor desagradabel tabata sali cu a plama den full e area di Sero Janchi, bin abou y te hasta personal di City Inspector a sali pa bay controla momento cu a haya e tip aki y a constata cu tabata e dam.
Esaki tabata un di e dolornan di cabes mas grandi ora a topa cu e awa di e dam tabata berde y hendenan tabata benta sushi tambe den e dam aki. A pone diferente departamento di gobienro na Aruba di esaki pa busca un solucion pa cu e holor cu tata desagradabel.
Despues di algun trabounan cu a keda haci City Inspector a logra di resolve e problema aki hunto cu otro departamentonan di Gobierno y awor si e holor a bay y no ta un molester mas pa e habitantenan cu tabata sinti un molester grandi pa cu esaki.


text:
Deporte
Anthony Van Den Hurk a yega ayera…
E delantero Anthony van den Hurk a yega Korsou ayera pa djòin nos onsena nashonal ku ta hunga dia 3 di juni den Stadion Ergilio Hato vs su similar di Honduras.
E atakante di 29 aña ta hunga pa e tim di Helsingborg.
Deporte
Selekshon i Baseball pa HHW ta kla…
Nos selekshon di baseball di Kòrsou ku lo partisipá na Haarlemse Honkbal Week ofisialmente ta konosí.
Manera ta konosí e selekshon bou di guia di Hainley Statia a haña invitashon na último momento despues ku un Pais ku mester a partisipá a renunsiá partisipashon.
Kòrsou ku tabata suplente a bini na remarke i nos selekshon lo bula e siman aki pa Hulanda pa partisipá den e torneo Internashonal ku ta hunga den e siudat di Haarlem den Pim Mullier Stadion.
FEBEKO a anunsiá e selekshon ku lo bai e kompetensia:
Deporte
Riba dia di Independensia: LeMahieu ta lamentá ku Yankees no hunga..
E estelar hungadó di New York Yankees DJ LeMahieu a lamentá ku e tim di New York Yankees no a hunga ayera riba dia di Independensia.
E “Super-Utility” di Yankees ta konvensí ku nan lo mester a mira akshon ayera riba un fecha asina importante pa Pais.
Deporte
Ku bon pitcheo di Julio Urias i Homerun di Trayce Thompson: Dodgers a dal Rockies 5-3…
Julio Urias a tira 6 inning, permiti 5 hit i 1 kareda, poncha 7 batido pa yuda Los Angeles Dodgers gana di Colorado Rockies ku skor di 5-3.
Trayce Thompson a bati homerun di 3 kareda pa yuda e tim di Dodgers den e triunfo di ayera.
Daily Nobo
‘’Awor ora bo studia bo ta bira persona non-grata !’’
Komishon húridiko lo investigá asuntu 27 ora di trabou pa dosentenan
Un dje pistoleronan ku a mata Peter de Vries detené na Kòrsou
Parokia di Westpunt a inougurá su bandera durante di selebrashon di fiesta Patronal
“Imagine Rotary” ta e tema pa direktiva nobo di Rotary Club Willemstad
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal1 day ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea